Иқтисодчи ялпи ички маҳсулот кўрсаткичидан воз кечиш кераклиги ҳақида фикр билдирди - zarnews.uz\n"АҚШ, Германия, Буюк Британия аҳолиси ялпи ички маҳсулот 2-3 фоизга ўсган тақдирда ҳам хурсанд бўлади. Уларни кўпроқ Марказий банкларнинг фоиз ставкаси қизиқтиради. Негаки, унда инфляция ўз аксини топади", деб ёзади иқтисодчи Илҳом Вафоев.\nШунингдек, И.Вафоев бу борадаги фикрларини қуйидагича таҳлил асосида билдирган: "Иқтисодий назарияда ялпи ички маҳсулотдан ташқари яна бир қатор макроиқтисодий кўрсаткичлар, жумладан, миллий даромад, унинг истеъмол ва жамғаришга бўлиниб сарфланиши ҳам бор. Мамлакат иқтисодиётини комплекс кўрсаткичлар ёрдамида таҳлил қилмасдан туриб, ундаги тенденцияларни аниқлаб бўлмайди. Ривожланган давлатларда бунга ҳожат йўқ. Чунки уларда узоқ йиллардан буён бозор иқтисодиёти мавжуд ишлаб чиқариш салоҳиятини максимал даражада рўёбга чиқариб бўлган ва ривожланиш асосан рақобат омили ҳисобига рўй беради. Шунинг учун АҚШ, Германия, Буюк Британия аҳолиси ялпи ички маҳсулот 2-3 фоизга ўсган тақдирда ҳам хурсанд бўлади. Уларни кўпроқ Марказий банкларнинг фоиз ставкаси қизиқтиради. Негаки, унда инфляция ўз аксини топади.\nОддий мисол. Корхонангизда маҳсулот ишлаб чиқарилади ва унинг натижавий ялпи кўрсаткичи бир ой ёки бир йилда сотилишига боғлиқ. Лекин агар сиз бу кўрсаткичларни оширишга эътибор бериб, ишлаб чиқариш қувватидан тўлароқ фойдаланишга, таннархни пасайтиришга, сифатни яхшилашга, меҳнат унумдорлигини оширишга интилмасангиз, зарар кўришингиз ҳеч гап эмас.\nМамлакат иқтисодиёти ҳам шу нуқтаи назардан бошқарилиши керак. Яъни, йил якунлангандан кейин, иқтисодий фаолият натижалари таҳлил қилиниши, жалб қилинган инвестицияларнинг, пул-кредит ва фискал сиёсатнинг самарадорлиги, ялпи ички маҳсулот бирлигига қилинган сарф-харажатлар, жумладан энергия ресурсларининг сарфланиши кўриб чиқилиши лозим.\nКейинги йилларда бизда макроиқтисодий таҳлил солиқлар тушуми билан чекланиб қолмоқда. Тан олиш керак, таҳлил қанчалик чуқур амалга оширилса, ижтимоий-иқтисодий фаолият билан боғлиқ қарорлар қабул қилиш ҳам шунчалик натижали бўлади. Мисол учун, ўтган йили табиий газ ишлаб чиқариш ҳажми кескин камайди, аммо пандемия туфайли улгуржи истеъмолчиларнинг катта қисми унинг сарфини қисқартирди. Табиийки, бунинг эвазига қиш аҳоли учун катта талофатларсиз ўтди. Жорий йилда пандемия асоратлари бартараф этилгани сари ишлаб чиқариш суръатлари ҳам ошди, энергия ресурслари сарфи мос тарзда кўпайди. Кўплаб янги корхоналар ишга туширилди, янги уйлар ва ижтимоий соҳа объектлари қурилди, аҳоли ўсиши билан бирга меҳнат муҳожирларининг катта қисми хориждан қайтиб келди. Энди табиий савол туғилади: ушбу ўзгаришлар энергия таъминотида инобатга олиндими, тегишли энергия баланси тузилганми, кенгайган эҳтиёжлар ҳажми билан ҳудудларга ажратилган лимитлар мослиги солиштирилмоқдами? Агар бу саволга ижобий жавоб топилмаса, корхоналар фаолияти тўхтайди.\nМамлакат аҳолисининг эҳтиёжлари яхшироқ қондирилсагина иқтисодий фаолият самарали ҳисобланади. Лекин нима сабабдан бу борада аниқ ўзгаришлар кўзга кўринмайди? Чунки бошқарув фаолияти биринчи навбатда иқтисодий самарадорликка таяниб, аҳоли турмуш даражасини яхшилашга эмас, балки катта мазмунга эга бўлмаган ЯИМни нисбий кўрсаткичлар асосида ўстиришга қаратилган.\nОвқатланиш бўйича илмий асосланган меъёрлар бор. Мисол учун, бир киши йилига 65 килограмм картошка, 100 килограмдан ортиқ сабзавот, 36 килограмм гўшт истеъмол қилиши лозим. Лекин бу маҳсулотларнинг истеъмол этилишига мақсадли ёндашилмайди-ку.\nМакроиқтисодий бошқарув фаолиятини ЯИМ кўрсаткичига таяниб амалга ошириш аҳоли турмуш даражасига тескари таъсир қилмоқда. Чунки бир томондан маҳсулотларни натура шаклида кўпайтириш, яъни иложи борича кўпроқ пахта, буғдой, сабзавот етиштириш, агар бунинг иложи топилмаса нархларни ўстириш. Қувонарлиси шуки, шунча йилдан бери четда қолган ҳолатга Президентимиз Ш.Мирзиёев эътибор қаратди. 2022 йилдан бошлаб мамлакат иқтисодиёти нисбий кўрсаткичларда эмас, айнан мутлоқ кўрсаткичларга асосланиб ўсиши мақсад қилиб қўйилди. Шу пайтгача ЯИМ 5 ёки 5,5 фоизга ўсди, деб айтиларди. Энди ҳар йили ушбу кўрсаткич 2,5 миллиард доллар ўрнига 5-6 миллиард долларга ўсиши керак. Ҳар бир қўшимча миллиард бу қўшимча ишлаб чиқарилган электр энергияси, табиий газ, транспорт, сут, кийим-кечак ёки буғдой дегани. Умуман, ЯИМ кўрсаткичидан воз кечиб, аҳоли эҳтиёжларини қондириш, давлат ғазнасини тўлдиришга хизмат қиладиган, ташқи иқтисодий фаолиятни ижобий натижалар билан якунлашни таъминлайдиган товарлар ишлаб чиқариш ва хизматлар кўрсатиш соҳаларига эътиборни кучайтириш керак", дейди иқтисодчи.\nТеглар: ялпи ички маҳсулот


15 октабря, 2021, 07:35\nТеги:Элдор Шомуродов | Рома | Лаутаро Мартинес | Жозе Моуриньо\nБу ўзбек футболчилари учун рекорд кўрсаткич ҳисобланади.\nТрансферларга ихтисослашган Transfermarkt портали А Сериянинг 121 нафар футболчисининг трансфер суммаларини янгилади.\nЯнги рейтингда А Сериядаги гегемонлигини бой берган “Ювентус” футболчиларининг нархи пасайганини кўриш мумкин. Кейинги пайтда ўйини кучайиб бораётган “Наполи” ва “Милан” жамоалари аъзоларининг трансфер суммаси кўтарилиб бормоқда. Юксалишга эришган клублар орасида “Рома”ни алоҳида кўрсатиш даркор. Айниқса, А Серия ҳақида гап кетганда ўзбекистонлик футбол ишқибозларини Элдор Шомуродов ҳақидаги маълумотлар кўпроқ қизиқтиради.\nХўш, бугунги кунда А Сериянинг энг қиммат ўйинчиси ким?\nПортал маълумотларига кўра, Италия чемпионатининг энг қиммат футболчиси “Интер” вакили Лаутаро Мартинес ҳисобланади. Жорий мавсумда чемпионлик унвонини ҳимоя қилаётган аргентиналик ҳужумчининг трансфер суммаси 80 миллион еврони ташкил қилмоқда.\n“Ювентус” ҳимоячиси Маттейс де Лигтнинг нархи беш миллионга арзонлаганига қарамай, нидерландиялик ҳимоячи 75 миллион евролик сумма билан энг қиммат футболчилар рейтингида иккинчи ўринда қайд этилди.\n“Ювентус”нинг яна бир вакили Федерико Кьезада ўзгариш бўлгани йўқ. Кўплаб гранд клублар орзусига айланган ҳужумчи 70 миллион еврога баҳоланмоқда ва рейтингда кучли учликдан жой олди.\nЭлдор Шомуродов тўп тепаётган “Рома”нинг энг қимматбаҳо ўйинчиси – жамоа сардори Лоренцо Пеллегрини бўлди. Жозе Моуриньо қўл остида ўйини очилиб бораётган ва нархи беш миллион еврога кўтарилган ярим ҳимоячининг тўлиқ трансфер суммаси 45 миллион еврога чиқди.\n“Рома”нинг қимматбаҳо учлигидан нархи 40 миллион евролигича қолган ярим ҳимоячи Николо Дзаньоло ва А Серия дебютанти – 38 миллион еврога баҳолаётган англиялик ҳужумчи Тэмми Абрахам жой олди.\nЎзбек футболи мухлислари учун хушхабар шундай иборатки, “Рома”га ўтган Элдор Шомуродов трансфер нархи ошган “Рома” футболчилари орасида энг юқори кўрсаткични қайд этди ва қимматлаганларнинг умумий рейтингида бешинчи ўриндан жой олди. Легионеримиз аввалги рейтингга нисбатан икки баравар қимматлаган ва унинг нархи 7 миллиондан 14 миллион еврога кўтарилган. Бу ўзбек футболчилари учун рекорд кўрсаткич ҳисобланади.\nTransfermarkt портали вакиллари Шомуродовга қуйидагича изоҳ берди:\nНархи сезиларли даражада кўтарилган ўйинчилар қаторига “Рома” футболчиси Элдор Шомуродов ҳам қўшилди. Римликлар томонидан “Женоа”дан 17,5 миллион еврога харид қилинган ўзбек ҳужумчиси ўзига билдирилган ишончни оқлаб келмоқда. У Тэмми Абрахамнинг асосий ўринбосари, “жокер” вазифасини ажойиб тарзда уддаламоқда, “бўрилар” ҳужумини кучайтира оляпти. Бу омиллар Шомуродовнинг трансфер суммасини икки баробар ошишига хизмат қилмоқда.\nА Серия ўйинчилари орасида нархи энг кўп кўтарилган футболчи “Милан” вакили Фикайо Томори ҳисобланади. Унинг нархига 12 миллион қўшилиб, айни пайтда 40 миллион еврога етди. Шомуродовдан олдинда “Наполи”дан Виктор Осимхен, “Фиорентина”дан Душан Влахович, “Милан”дан Браим Диас қайд этилган.\nНархи кўтарилган футболчилар ўнлигига энг кўп “Рома” вакиллари киритилди. Ушбу рўйхатда Элдор Шомуродовдан ташқари Матиас Вина, Лоренцо Пеллегрини ҳамда Рик Карсдорп ҳам ўрин олган.\nTransfermarkt порталида арзонлаган ўйинчилар рейтинги ўнлигининг тенг ярми “Ювентус” вакилларидан таркиб топди. Нархи энг кўп тушган футболчи туринликлар дарвозабони Войцех Шченсни бўлди. Унинг трансфер суммаси 10 миллион еврога пасайиб, айни пайтда 15 миллион еврога тенглашди.\nНархи пасайганлар орасида “Ювентус”дан ташқари “Наполи”, “Лацио” ва “Интер” футболчилари ҳам бор. Буни қуйидаги рўйхатдан кўриб олишингиз мумкин.


Киритилган сана: 2017-12-15 13:46\n1990-йилда ташкил топган “Башакшеҳир” 17 йил деганда Туркиянинг олий дивизионига чиқишга муяссар бўлди. Ўтган мавсумдан бошлаб эса турнир жадвалининг юқорисидан тушмай келяпти. Сабаби нимада? Бир неча иқтидорли “қария” футболчилар! France Football нашри уларнинг энг муҳимларига назар солди.\nЭммануэль Адебайор (Того, 33 ёш)\nЎтган январ ойида олти ой “ишсиз” юрганидан кейин Истанбул клубига келиб қўшилган “Монако”нинг собиқ вакили ўзининг тўпурарлик қобилиятини дарров тиклаб олди. Ўтган мавсумнинг иккинчи даврасида 11 учрашувда 6 гол урган ҳужумчи жамоасига ўзининг кичик тарихига қарамай шарафли 2-ўринни эгаллашига катта ёрдам берди. Бу мавсумда эса тоголик ҳужумчи 14 учрашувда 8 гол уришга муваффақ бўлди. Тоголик тўпурар асосий рақиб “Галатасарой”га (5-1) хет-трик уришга ҳам эришди. 33 ёшида бўлишига қарамай Ломелик футболчи ишонч билан ўйнашда давом этмоқда.\nГаэль Клиши (Франция, 32 ёш)\n“Манчестер Сити” билан шартномаси якунига етгач, франциялик қанот ҳимоячиси ушбу клуб билан уч йиллик шартнома имзолади ва ўзининг намойишида клубни “кичик “Манчестер Сити” бўлиши мумкин” деган эди. Унинг тажрибаси ва иқтидори клубнинг асосий фигурасидан бирига айланишига катта ёрдам берди. Ушбу мавсумда чемпионатнинг 15-туридан кейин собиқ “тўпчи” 14 ўйинни асосий таркибда ўтказган.\nУнинг ҳужумларга қўшилиши ҳам ...


NUR-SULTAN. Kazinform – Қозоғистонда коронавирусга қарши вакцинанинг биринчи компонентини 9 496 050 киши олди, дея хабар беради Kazinform.\nNUR-SULTAN. Kazinform – Қозоғистонда 3,3 миллион дозага яқин вакциналар қолди, деб хабар беради Kazinform мухбири.\nNUR-SULTAN. Kazinform – Қозоғистон Соғлиқни сақлаш вазирлиги мамлакатда қўлланилаётган вакциналар COVID-19 инфекциясининг сўнгги штаммларига қанчалик самарали курашишини маълум қилди, дея хабар беради Kazinform мухбири.\nNUR-SULTAN. Kazinform – Қозоғистонда коронавирусга қарши вакцинанинг I компоненти билан 9 494 082 киши, II компоненти билан 9 264 861 киши эмланди, дея хабар беради Kazinform COVID-19 тарқалишининг олдини олиш бўйича идоралараро комиссиянинг Telegram-каналига таяниб.\nNUR-SULTAN. Kazinform – Қозоғистонда коронавирусга қарши вакцинанинг I компоненти билан 9 493 163 киши эмланди, деб хабар беради Kazinform коронавирус тарқалишининг олдини олиш бўйича идоралараро комиссиянинг Telegram каналига таяниб.\nNUR-SULTAN. Кazinform – 2022 йил 15 май ҳолатига кўра, коронавирусга қарши вакцинанинг биринчи компонентини 9 492 972 киши олган. Бу ҳақда Кazinform CОVID-19 тарқалишининг олдини олиш бўйича идоралараро комиссиясининг Теlegram-каналига таяниб хабар беради.\nҚозоғистонда 9,2 млндан ортиқ киши коронавирусга қарши тўлиқ эмланди\nNUR-SULTAN. Kazinform – Қозоғистонда 9,2 миллиондан ортиқ киши коронавирусга қарши тўлиқ эмланди, деб хабар беради Kazinform коронавирус тарқалишининг олдини олиш бўйича идоралараро комиссиянинг Telegram каналига таяниб.\nҚозоғистонда коронавирусга қарши эмлаш давом этмоқда\nNUR-SULTAN. Kazinform – Қозоғистонда коронавирусга қарши «Pfizer» вакцинаси билан ўсмирлар, ҳомиладор аёллар ва эмизикли оналарни эмлаш ишлари давом этмоқда, деб хабар беради Kazinform.\nКеча Қозоғистонда коронавирусга қарши эмланганлар сони 9,5 млнга яқинлашди\nNUR-SULTAN. Kazinform – Қозоғистонда 7 май ҳолатига кўра, 9 миллион 489 минг 564 киши коронавирус инфекциясига қарши вакцинанинг биринчи компонентини, 9 миллион 254 минг 951 киши иккинчи компонентини олди, дея хабар бермоқда Kazinform.\nКорнавирус: бир кунда 2 мингга яқин қозоғистонлик вакцинанинг тўлиқ курсини олди\nNUR-SULTAN. Kazinform – Коронавирус инфекциясига қарши эмланган фуқаролар сони тўғрисидаги маълумотлар янгиланди, дея хабар беради Kazinform ҚР Соғлиқни сақлаш вазирлиги матбуот хизматига таяниб.\nВакцина: Қозоғистонда 4 млндан ортиқ киши ревакцинациядан ўтди\nNUR-SULTAN. Kazinform – Қозоғистонда коронавирус инфекциясига қарши эмлаш давом этмоқда, дея хабар беради Kazinform ҚР Соғлиқни сақлаш вазирлиги матбуот хизматига таяниб.\nВакцинация: 9,2 млндан ортиқ қозоғистонликлар тўлиқ курсини олди\nNUR-SULTAN. Kazinform – Коронавирус инфекциясига қарши эмланган фуқаролар сони тўғрисидаги маълумотлар эълон қилинди, дея хабар беради Kazinform ҚР Соғлиқни сақлаш вазирлиги матбуот хизматига таяниб.\nҚозоғистон 35 давлатнинг вакцина паспортини тан олди\nNUR-SULTAN. Kazinform – ҚР Бош давлат санитария шифокори 35 та давлатнинг коронавирусга қарши вакцина паспортини Қозоғистонда ҳақиқий деб тан олиш тўғрисидаги қарор чиқарди, деб хабар беради Kazinform.\nҚозоғистонда 4 миллиондан ортиқ киши КВИ га қарши қайта эмланди\nNUR-SULTAN. Kazinform – Қозоғистон аҳолисини коронавирус инфекциясига қарши эмлаш бўйича сўнгги маълумотлар эълон қилинди, деб хабар беради Kazinform ҚР Соғлиқни сақлаш вазирлиги матбуот хизматига таяниб.\nКВИ: Қозоғистонда қайта эмлаш бошланди\nNUR-SULTAN. Kazinform – Қозоғистон бош санитария врачи коронавирус инфекциясига қарши қайта эмлашга рухсат берувчи фармон чиқарди, деб хабар бермоқда Kazinform мухбири.\nҚозоғистонда 38 минг ҳомиладор аёл коронавирусга қарши эмланди\nNUR-SULTAN. Kazinform – Қозоғистонда коронавирус инфекциясига қарши вакцинанинг биринчи компоненти - 9 486 041 киши, иккинчиси - 9 247 120 киши олди, деб хабар беради Kazinform ҚР ССВга таяниб.


Погба кетишни истаяпти? “Манчестер”уни ушлаб қолмасигига 5 сабаб\nОхирги пайтларда футбол нашрларида яна Погбанинг “МЮ”ни тарк этишни истаётгани борасида миш-мишлар тарқади.\nНашрларга кўра, келаётган қишки трансферлар бозорида у жамоасини ўзгартирмоқчи. Погбанинг фикрича, жамоа жиддий совринларни ютиш учун етарлича амбицияга эга эмас.\nМанчестерда эса, Погбанинг лидер бўлишини ҳалиям кутаётганлар бор. Лекин яна бир типдаги мухлислар борки, улар Погба иккинчи Рой Кин ёки Раян Гиггзнинг издоши бўла олмаслигини аллақачон тушуниб етишган. Ундаги харизма, характер бундай бўлмаслигини исботлаб берди. Погба ростдан ҳам кетмоқчи бўлса, уни жамоада сақлаб қолмаслик учун 5 та сабаби кўрсатиб ўтамиз.\nПогба “Манчестер Юнайтед” тарихига ўз номини ёздира олмади.\nПол Погба “Манчестер Юнайтед” академияси тарбияланувчиси ҳисоблансада, жамоанинг фалсафасига, унинг ўйин услубига мос тушишни, аниқроқ қилиб айтадиган бўлсак, хоҳламади. Унда ўзига хос характер мавжуд. У қайсар. Лекин у Рой Киндек курашувчи, ёки Раян Гиггз каби лидер бўла олмайди.\nҲаммаси Погба 19 ёшида “Манчестер Юнайтед”да ўз вақтини кутиб ўтиришни истамаслигини айтганидан бошланди. 2012-йилда Пол “Ювентус”га эркин агент сифатида ўтиб кетди. Айнан мана шу пайтдан бошланган эди Погба ва “Қизил иблислар” орасидаги муносабат бузилиши.\nПогба Англияга қайтганидан сўнг, мухлислар уни жамоанинг асоий лидери бўлади дея ишонишган эди. Аммо амалда бундай бўлиб чиқмади. Тўғри, у диққат марказда бўлишни истайди, аммо фақат мақтовланигина эшитишни истайди, танқидлар эса бундан мустасно. У жамоанинг қийин паллаларида ҳам етакчиликни қўлга ололмади.\nПогба – ёшларга ўрнак қилиб кўрсатиладиган етакчи эмас


«Вазирми, бошқами, бу уйни қуришга, машинани олишга қаердан асос топди… жавоб берадиган вақт келяпти» — Президент\nШавкат Мирзиёевнинг сўзларига кўра, янги ташкилотда «ҳамма куч-қудрат бўлади, фақат уйқу вақтидаги тушни кўролмайди, холос», бошқа ҳамма нарсани билиши мумкин.\n«Газ заправка»ларининг қоғоздаги эмас, асл соҳиблари катта-катта амалдорлар экани ҳақида кўп эшитамиз. амалдорларнинг эса дасти узун: ишқилиб... ...\nхалқ ҳаётидан эҳтимол узилиб қолгандир, бироқ сиз каби амалдорлар жиллақурса соҳа бўйича халқаро ташкилотлар ҳисоботларига бир ...\nПрезидент амалдорлар ишидан қониқиш ҳосил қилмаяпти. Бунинг илдизи нимада?\nТадбиркор ёхуд блогер баъзи масала бўйича изоҳ талаб этса, туман ҳокими ўринбосари унга тўғри жавоб бериш ўрнига ўдағайлаб, видеокамера штативини синдирса, ҳақоратомиз хатти-ҳаракатлар қилиб кўр-кўрона иш тутса, буни қандай тушуниш мумкин?\nОқил бошга, жоҳил муштга ишонади\nхалқимизни улуғ мақсадлар сари сафарбар этиш ва жипслаштира олишлари;амалдорларнинг риторик маҳорат ва герменевтик қобилият билан бирга, ташаббускорлик ...\nМансаб бермоқ – жон бермоқ! «Қовун туширган» амалдорларимиз нега мард бўлиб ишдан кетмайди?\nамалдорларимизнинг «қовун тушириши» одатий ҳолга айланиб бораётгандек. Илгари арбобларнинг анча-мунча қилғиликлари парда ортида қолар, ёпиқлиқ ... мулозим масъулиятни бўйнига олганича йўқ... Хўш, нега «хол қўйган» амалдорларимиз айбини дангал тан олиб, ихтиёрий равишда истеъфо бермайди? ...\nқўяйлик. Фарзандларининг «эркалиги» оқибатида ўзимизда ҳам неча амалдорларнинг юзи ерга қарамади?! Ташвишланарлиси, бундай чиркин ҳолатларнинг ... масаланинг бир томони. Масаланинг иккинчи томони ҳам бор. Давлат амалдорларининг даромади очиқланиши шарт! Давлат номенклатурада турган ...\nЎзбекистонда депутат, сенатор, ҳоким ва вазирларнинг ойлиги бунчалик кам эмас\nМолия вазирлигининг «Газета.уз» нашрига давлат амалдорларининг иш ҳақи оклади ҳақида берган маълумоти кенг муҳокамаларга сабаб бўлди, деб ёзмоқда ҳуқуқшунос ва блогер Хушнудбек Худойбердиев.Жуда ... ва блогер Хушнудбек Худойбердиев.Жуда кўпчилик бунақа кам ойликка амалдорлар қандай кун кечиради, оиласини қандай боқади, деган савол ва ...\nСаудия Арабистонидаги бойлар нега хорижга қочиб кетишяпти?\nАрабистонида турли баҳоналар билан амалдорлар ва бойлар таъқиб қилинаётган бир пайтда, аксарият сармоядорлар хорижга чиқиб кетишяпти, дея хабар беради «Haber7.com» сайти. Саудия ...


Жозе Моуриньо: «Манчестер Юнайтед» ҳозирги вақтда АПЛнинг энг омадсиз жамоаси » Ўзбекистон янгиликлари – Zamin.uz\n«Манчестер Юнайтед» бош мураббийи Жозе Моуриньо Англия чемпионати 12-туридан ўрин олган «Арсенал»га қарши кечган учрашувдан сўнг ўз фикрлари билан ўртоқлашди.\n«Бу биз учун навбатдаги мағлубият. Агар сен «Арсенал» каби кучли жамоага қарши дуранг ўйнар экансан, бу ёмон натижа бўлмайди. Аммо, Де Хеа бутун ўйин давомида дам олса, Чех эса 2-3 марта сейв ижро этиб жамоасини қутқариб қолса, бутунлай ўйинни назорат қилиб турсанг ва охирида гол ўтазиб юборсанг, ўзингни мағлубиятга учрагандек ҳис этасан.\nАлбатта, бугун икки очко йўқотдик. Рақибни ғалаба қозонишга имкони йўқ эди. «Арсенал» ўз ўйинини кўрсата олмади, биз ҳимояда ажойиб ўйнадик, шунингдек прессингда ҳам. Тўп бизда бўлганида, ўзимизни қулай ҳис қилдик.\nБиз чиройли гол урдик, ғалаба қозониш учун кўплаб вазиятларга эга бўлдик, аммо ўйиндаги биргина вазиятда биз рақибни тўхтатиб қола олмадик. Уларга омад кулиб боқди, бизга эса – йўқ. Жамоа жуда яхши ўйнади. «МЮ» ҳозирги вақтда АПЛнинг энг омадсиз жамоаси бўлиб турибди, бу ҳақиқат.\nМен шогирдларимнинг ўйинидан қониқдим. Ҳамда муҳлисларга ҳам рахмат айтаман. Мен уларга қойил қолдим. Улар ҳаммасини тушунишди ва икки очко йўқотган жамоани олқишлашди», — дейди Моуриньо.\nТеглар: ўрин қутқариб Чех чемпионати ҳақиқат дуранг\nТарихий кун. Арсен Венгер Жозе Моуриньони енгди\n01:38 / 08-05-2017\nРомелу Лукаку: Биз «Манчестер Юнайтед» ва «Арсенал» билан курашмоқчимиз\n22:38 / 10-04-2017\n«Манчестер Юнайтед» ўзида «Арсенал» билан дуранг ўйнади\n23:29 / 19-11-2016


Алишер Раҳимов: "Қувайтда Баҳодир Жалолов ҳамда Абдумалик Халаковни жуда яхши танийдилар"\n24 апрель, 21:22\nБир қатор ўзбекистонлик бокс мураббийлар хорижда ҳам фаолият юритмоқда. Улардан бири ўз вақтида ҳаваскор ҳамда профессионал боксда ҳам ажойиб натижалар қайд этган Алишер Раҳимовдир.\nҲозирда ушбу мутахассис Кувайтда мураббийлик қилмоқда. Биз ушбу юртдошимиз билан боғланиб, араб мамлакатидаги фаолиятига қизиқдик.\n- Алишер ака, Кувайтда иш бошлаганингиз ҳақида эшитдик. Бироқ, терма жамоадами ёки бирор клубдалиги ҳақида маълумотга эга эмасмиз?\n- Ҳа шу заминда иш бошладим. Дастлаб, "Кувайт СК" клубига таклиф этишган эди. Клуб билан натижа кўрсатганимдан кейин Кувайт бокс федерациясига таклиф этилиб, маслаҳатчи мураббий бўлишим кераклигини айтишди. Айни кунларда шу икки жойда фаолият олиб боряпман.\n- Умуман Кувайтда боксга бўлган қизиқиш қай даражада?\n- Тўғрисини айтганда, бу ердагиларга бокс шунчаки хобби десам ҳам бўлади. Чунки уларда барча нарса етарли, машғулотларга ҳам хизматкорлари билан келишади.\n- Уларни қай даражада боксга янада қизиқтира олдингиз?\n- Биласизми, уларни ватанпарварлик, ота-она ва бошқа мотивация берадиган идеалогиялар билан қизиқтириб бўлмаслигига ақлим етди. Улар асосан Инстаграм, Фейсбук каби ижтимоий тармоқлардаги фотоларга ишқибоз. Ҳаттоки машғулотлар жараёнида ҳам шунга эътибор беришади. Шунинг учун уларга шу жиҳатдан ўзимизнинг боксчиларга бўлган эътибор, жаҳон боксига бўлган мухлисликни сингдирдим. Натижада уларда бўлган қизиқиш ошди.\n- У ерда ўзбек бокси ҳақида қай даражада билишар экан?\n- Жуда яхши билишади. Баҳодир Жалолов, Абдумалик Халаковни янада яхши танийдилар.\n- Профессионал бокс ҳам борми?\n- Йуқ. ММА яхши ривожланган.\n- Кувайт чемпионати ҳақидаги таассуротларингиз қандай?\n- Бу ерда биз каби мамлакат чемпионати ҳудудлар ўртасида эмас, клублар бўйича бўлади. Мендан аввал, "Кувайт СК" чемпионатда 2 йил натижа қила олмаган экан. Биз ишладик ва чемпионатида ўзимизни кўрсатиб, терма жамоа сафидан бир қатор шогирдларим ўрин олди. Шуни эвазига терма жамоа мураббийлар қаторидан ўрин олдим.\n- Ўзбекистонга ташриф буюриб, қўшма ўқув-машғулот йиғини ўтказиш режада бордир?\n- Албатта. Тез орада бу амалга ошади. Сабаби, уларнинг ўзидан ташаббус чиқди ва бизнинг юлдузларимиз билан бирга машғулотлар ўтказишга жуда қизиқишмоқда.\n- Алишер ака суҳбат учун раҳмат ва ишларингизга ривож тилаб қоламиз!\n- Эътибор учун сизларга ҳам ташаккур!


Payme VISA: комиссиясиз онлайн харид!\nБугунги кунда бутун дунё бўйлаб онлайн харидларни янада қулайроқ қилиш учун молиявий иловалар фойдаланувчиларининг сўрови жуда долзарб. Payme’дан ноёб таклиф: энди Ravnaq-bank билан ҳамкорликда ишлаб чиқарилган Payme VISA виртуал банк картаси бутун дунё бўйлаб 0% комиссия билан тўловларни амалга ошириш имконини беради!\nШахсий электрон картангизни яратиш бир неча марта босишда амалга оширилади, бу мутлақо бепул. Бундан ташқари, картада суғурта депозити йўқ – у 15 000 сўмга тўлдирилса, бу маблағ дарҳол ҳисобингизга тушади. Бутун жараён онлайн амалга оширилади.\nPayme VISA’ни сўмда онлайн тўлдирасиз. Эътибор берингки, картадаги маблағ сўмда сақланади ва тўлов амалга оширилгандан сўнг хорижий валютага конвертация қилинади. Тўлов транзакция вақтидаги жорий банк курси бўйича амалга оширилади, шунинг учун сиз танлаган маҳсулот ёки хизмат нархи ўзгариши мумкин.\nPayme VISA онлайн дўконларда харид қилишдан ташқари нима учун керак?\n- Пулли хизматларга обуна бўлиш учун ҳақ тўлаш. Зерикарли рекламаларсиз кино томоша қилинг, мусиқа тингланг, ўйин ўйнанг. Шунингдек, сиз гаджетингиздаги иловаларнинг илғор функцияларига киришни ташкил қилишингиз ва фойдали ёки қизиқарли контентдан баҳраманд бўлишингиз мумкин.\n- Банк картаси маълумотларини талаб қиладиган хизматларга рўйхатдан ўтиш.\n- Қисқа вақт ичида халқаро пул ўтказмалари учун ҳам. VISA карталари орқали дунёнинг 180 та давлати билан пул алмашиш мумкин бўлади.\nВиртуал картадан фойдаланиш сизнинг жамғармаларингиз сақланадиган асосий картангиз маълумотларини интернет сайтларида қолдиришдан кўра хавфсизроқдир. Сиз сотиб олишдан олдин керакли пулни ўтказиб, умуман пулни сақлашингиз шарт эмас.\nPayme VISA картасидан кунлик харажатлар лимити 30 миллион сўм, ойига эса 50 миллион сўмни ташкил этади. Виртуал Payme VISA картасидан фойдаланиш жисмоний карта каби хавфсиздир. Ва пулни қайтариш худди шу тарзда амалга оширилади.\nВиртуал карта 2 йил давомида амал қилади. Агар хоҳласангиз, Payme иловасининг ўзида мутлақо бепул Payme VISA’ни вақтинча блоклашингиз мумкин.\nАгар сиз ҳозирча виртуал картадан воз кечишга қарор қилган бўлсангиз, RBK’га ариза топширишингиз керак, сўнгра ёпилгандан сўнг Payme VISA’да бўлган барча маблағларни йиғишингиз мумкин.\nВиртуал картани очиш учун сиз иловадаги идентификациядан ўтишингиз керак. Картани очиш учун:\n1. «Менинг карталарим» бўлимига ўтинг;\n2. «+» тугмасини босинг;\n3. Очилган ойнада «Виртуал VISA карта»ни танланг;\n4.1. Кейинчалик, карта (шу жумладан тарифлар) ҳақидаги маълумотларга эга ойна очилади. Идентификациядан ўтмаган фойдаланувчилар учун кейинги қадам идентификациядан ўтишдир;\n4.2. Идентификацияланган фойдаланувчилар учун карта ҳақидаги маълумотлар ойнасида «Очиш» тугмасини босинг;\n5. Кейинчалик, картани очиш учун керакли миқдорга балансни тўлдиришингиз керак (чек билан мулоқот ойнасида «Давом этиш» тугмасини босинг);\n6. Баланс тўлдирилгандан сўнг ариза модерацияга юборилади. Модерация 3 кунгача давом этиши мумкин.\n7. Агар модерация муваффақиятли ўтган бўлса, фойдаланувчи иловада билдиришнома олади. Виртуал VISA картаси «Менинг карталарим» бўлимида пайдо бўлади.\nБарча юзага келадиган техник муаммоларни илованинг ўзида ёки +998 (78) 150 22 45 телефон рақамига қўнғироқ қилиш марказимизга мурожаат қилиб, қулай ва тез ҳал қилиш мумкин.\nPayme VISA’дан комиссиясиз фойдали онлайн харидлар – бу имкониятлар ва қулайликнинг янги даражасидир. Энди онлайн харид қилиш янада қизиқарли ва қулайроқ бўлади!\nVisa картангизни очинг ва AliExpress промо-кодини олинг!\nҚора жума ва Янги йил чегирмалари яқинлашмоқда! Тайёрланишга улгурдингизми? Ҳозирда Payme иловасида виртуал Visa картасини мутлақо бепул очинг ва AliExpress’да харидлар учун промо-кодга эга бўлинг.\nАгар AliExpress’да аккаунтингиз бўлмаса — 6 доллардан бошлаб харидларга 3 доллар чегирма\nАгар AliExpress’да рўйхатдан ўтган бўлсангиз, 17 доллардан бошлаб харидларга 2 доллар чегирма.\nЙилнинг яхши харид қилиш тажрибасини қўлдан бой берманг!\nPayme’дан катта совринлар ўйини\nБолалар боғчасига тўловни бир уринишда амалга ошириш – бу мумкин!


Фёдор Бондарчук рафиқаси билан ажрашаётганлигини расман тасдиқлади\n17:45 / 19.03.2016\nРоссиялик режиссёр рафиқаси Светлана билан ажрашмоқда. Жуфтлик бу ҳақда 19 март куни расман маълум қилган, деб хабар бермоқда “7дней.ру” нашри.\nБондарчукнинг сўзларига кўра, улар ўртасида ҳеч қандай зиддият йўқ ва бўлмаган ҳам. “Бирга ўткан кунларимиз жуда ажойиб бўлган. Бугун эса йўлларимиз айро бўлди. Биз жуфтлик эмас, дўст бўлиб қолишга келишдик”, — деди у. Жуфтлик 25 йил бирга умр кечирган эди.\nПорталнинг маълум қилишича, уларнинг ажрашмоқчи бўлганлиги ҳақидаги хабар интернетда аллақачон ёйилган эди. Ўтган йилнинг сентябрида матбуот эътибори Светлана Бондарчукнинг Instagram’даги саҳифасига қаратилди. У ерда @svetarudskaya ники пайдо бўлган эди. (Рудская — унинг


Роғун акциялари чиқарилди\nТожикистон молия вазири Сафарали Нажмиддиновнинг айтишича, Роғун ГЭСи акцияларини сотиб олиш мажбурий эмас.\nРоғун ГЭСининг умумий қиймати 6 миллирад сомонийга тенг бўлган 5 миллион дона акцияси чиқарилди. Айни пайтда 2010 йилнинг 6 январи Тожикистонда "Роғун ГЭСини қуриш йўлидаги бирдамлик куни" сифатида эълон қилинди.\nТожикистон молия вазир Сафарали Нажмиддиновнинг билдиришича, Роғун акциялари Россиядан олиб келинган махсус қоғозда, мамлакат ичкарисида тайёрланган.\n- Акциялар қиймати 100, 500, 1000 ва 5000 сомоний ( тахминан 22,113, 227 ва 1136 доллар - таҳририят). Шу қийматлардаги 6 миллиард сомоний ( 1.5 миллиард доллар- таҳририят) га тенг 5 миллион дона акция чиқарилди, - деди молия вазири Нажмиддинов.\nРасмийнинг маълум қилишича, Роғун акциялари 2010 йилнинг 6 январидан бошлаб республиканинг барча ҳудудларида сотувга чиқарилади. Бу қимматбаҳо қоғозларни сотиб олиш мажбурий эмас.\nШу тариқа 6 январ Тожикистонда “Роғун ГЭСи қурилиши йўлидаги бирдамлик куни”, деб эълон қилинди.\nРоғун акцияларини сотиш мажбуриятини олган “Омонатбанк” масъулларига кўра, Тожикистон ҳудудидаги 583 та дўконда 6 январдан бошлаб акцияларни сотиб олиш мумкин бўлади.\n-100, 500 ва 1000 сомонийлик акциялар учун сотиб олувчидан бирор ҳужжат талаб қилинмайди. Аммо қиймати 5 минг сомонийлик акция сотиб олган кишининг ҳужжатлари молия вазирлигида қайддан ўтказилади, - деди “Омонатбанк” раиси ўринбосари Абдуқаҳҳор Қодиров.\nБироқ расмий нега бундай қарор қабул қилинганини шарҳламади.\n“Омонатбанк” масъулининг гапига қараганда, Роғун акциялар давлат томонидан кафолатланган. Бу йирик иншоот ишга туширилиб, даромад келтира бошлагач, акция эгалари ўз ҳиссаларини банклардан олишлари мумкин.\nАбдуқаҳҳор Қодиров фикрича, ўша пайтда акциялар қиймати бир неча марта ошиши мумкин, зеро жаҳон бозорида электр энергияси нархи кўтарилиб бормоқда.\nШуни ҳам айтиб ўтиш лозимки, 1996 йил Тожикистонда “Сангтўда -1” ГЭСи акцияларни сотиш йўлга қўйилган эди. Ўшанда ҳам акциялар давлат томонидан кафолатлангани ва ГЭС ишга тушгач фойдалар акция эгалари билан баҳам кўрилиши ваъда қилинган эди.\n- “Сангтўда”нинг акцияси чиққанида 6 минг Россия пулига олган эдик. Мана неча йил бўлди, “Сангтўда” ишлаяпти, лекин фойдаси нима бўлди, ҳеч хабар йўқ. Менимча, бу қоғозлар ўлик мулк бўлиб қолди, - дер экан, Рудакий туманилик Жаҳонгул Роғун ГЭСи акциясини олмаслигини айтди.\nДарвоқе “Сангтўда -1” гэси ишга тушганига икки йил бўлган эса-да, ҳозирча акция эгаларидан бирортасига фойдаси қайтарилгани кузатилмайди.\nАснода Тожикистон ҳукумати бу ГЭС учун Россия олдида 5 миллион доллар қарздор бўлиб қолмоқда.


Қуръони Каримнинг жуда кўп оятларида саломлашиш ҳақида ибратлар келган. Жумладан:\n«Қачон сизларга бирор саломлашиш (ибораси) билан салом берилса, сизлар ундан чиройлироқ қилиб алик олингиз ёки ўша (ибора)ни қайтарингиз. Албатта, Аллоҳ ҳар бир нарсани ҳисобга олувчи зотдир». (Нисо сураси 86)\nУшбу ояти каримада саломлашиш жуда муҳим, аҳамиятли иш экани кўриниб турибди. Салом берган инсонга унданда яхшироқ ёки ҳеч бўлмаса ўшандай жавоб қайтариб қўйишга амр этилмоқда.\nЎз уйларимизга, ҳеч ким йўқ хоналарга ва бошқа бегона инсонларнинг уйларига кириш одобларини ҳам меҳрибон роббимиз бизларга мукаммал ўргатиб қўйган. Қуръони Каримда Аллоҳ таъоло айтади:\nفَإِذَا دَخَلْتُمْ بُيُوتًا فَسَلِّمُوا عَلَى أَنْفُسِكُمْ تَحِيَّةً مِنْ عِنْدِ اللَّهِ مُبَارَكَةً طَيِّبَةً كَذَلِكَ يُبَيِّنُ اللَّهُ لَكُمُ الآيَاتِ لَعَلَّكُمْ تَعْقِلُونَ (٦١)\n«Бас, қачонки, уйларга кирсангиз, бир-бирларингизга Аллоҳнинг ҳузуридан бўлган покиза, муборак саломни айтингиз (яъни «ассалому алайкум» денг). Сизлар ақл юритишингиз учун Аллоҳ ўз оятларини сизларга мана шундай баён қилур». (Нур сураси 61)\nАллоҳ таоло ҳар бир катта-ю кичик амалларни мана шундай баён этган. Бир жойга кирганда салом сўзи билан киришликда жуда кўп ҳикмат бор. Бир киши бирор хонадонга кирганда ўша ердаги кишиларга салом беради, агар у ерда ҳеч ким бўлмаса, «ассаламу алайна ва ала ибадуллоҳис-солиҳийн», деб ўзига ва солиҳларга салом беради, дейилган. Бир жойга кирмоқчи бўлган киши иккита муҳим ишни бажармасдан кирмаслиги таъкидланади: биринчиси, киришга рухсат сўрашлик; иккинчиси, кирган жойига салом бериб, тинчлик-осойишталик тилаб киришдир. Аллоҳ таъоло Қуръони Каримда марҳамат қилиб айтган:\nيَا أَيُّهَا الَّذِينَ آمَنُوا لا تَدْخُلُوا بُيُوتًا غَيْرَ بُيُوتِكُمْ حَتَّى تَسْتَأْنِسُوا وَتُسَلِّمُوا عَلَى أَهْلِهَا ذَلِكُمْ خَيْرٌ لَكُمْ لَعَلَّكُمْ تَذَكَّرُونَ (٢٧)\n«Эй, иймон келтирганлар! Ўз уйларингиздан ўзга уйларга то изн сўрмагунингизча ва эгаларига салом бермагунингизча кирмангиз! Мана шу сизлар учун яхшидир. Шоядки, бу гапдан эслатма олсангиз».\n(Нур сураси 27)\nИсломда бир кишининг уйига борилганда эшик уч бор қоқилади, уч маротабада ҳам ҳeч ким жавоб бeрмаса, қайтиб кeтилади. Эшикни қоқиш кeтма-кeт эмас, балки икки ёки тўрт ракат намоз ўқиш муддати миқдорича кутилади. Кутаётган вақтда эшикнинг ўнг ёки чап томонида ҳовлига назари тушмайдиган ҳолатда туради.\nБизнинг ота-боболаримиз ўта одобли ва маданиятли халқ бўлган. Мадрасада таълим олаётган вақтимизда устозларимиздан бирлари ўзбeк миллатининг маданияти ҳақидаги бизга бeрган таълимлари ҳeч эсимдан чиқмайди. Олдинги даврларда яшаб ўтган ота-боболаримизнинг ҳовлиларида икки қанотли кириш дарвозалари бўлган. Дарвозанинг иккала қанотида ҳалқа бўлган. Ўнг қанот дарвозанинг ҳалқаси чап қанот дарвозанинг ҳалқасига нисбатан каттароқ бўлган (ҳозир ҳам баъзи хонадонларда ўшандай ҳалқали эшиклар сақланиб қолган). Уйга эркак киши кeлса, катта ҳалқани тақиллатган ва ичкаридан эркак киши чиқиб кeлган. Агар аёл киши кeлса кичик ҳалқа билан эшикни тақиллатган ва ичкаридан аёл киши жавоб қайтарган. Агар уйда эркак киши бўлмаса, дарвозадаги осилиб турган ҳалқани каттаси тeпага кўтариб қўйилган. Агар аёл киши бўлмаса, кичик ҳалқа тeпага кўтариб қўйилган. Бу уйда эркак ё аёл киши борлигини билдирган. Кeлган мeҳмон шу дарвозадаги бeлги, ишорага қараб муомала қилган. Агар уйда сув тугаб қолган бўлса-ю, уйда эркак киши бўлмаса, сув идишларни дарвоза ташқарисига чиқариб қўйишган. Ўтиб кeтаётган йўловчи эркаклар бу уйда сув қолмаганини тушуниб, сув идишларда сув олиб кeлишган ва дарвозани тақиллатиб кeтишган. Бу урф-одатлар ўзбeк халқи қанчалик юксак маънавиятли ва маданиятли бўлганидан дарак бeради. Бу одатларга унчалик узоқ вақт бўлмаган, бундан олтмиш, етмиш йил аввалги маданиятларимиз мана шундай бўлган. Афсуски, ота-боболаримизнинг ҳайриятлари унутиб бораётгандeк.\nПайғамбаримиз Муҳаммад алайҳиссалом пайғамбар бўлиб келишларидан аввал бировнинг уйига «эрталабки салом!» ёки «кечки салом!» деб тўғри кириб келишарди. Уй эгалари ноқулай ҳолда бўлишлари мумкинлиги ёки уйда аёлларнинг борлиги ҳеч мулоҳаза қилинмас эди. Бу иш эса ўтакетган одобсизлик бўлиб, турли ёмонликларга, гап-сўзларга ва фитналарга сабаб бўладиган ҳолат эди. Ислом дини келгач, бу ишнинг олди олиниб, адоб-аҳлоқ ўрнатилди.\nЮқорида келтирилган ояти каримага биноан бировнинг уйига кирмоқчи бўлган киши уй эгасининг изни билан, у ердагиларга салом бериб кириши лозим бўлади.\nФаришталар ҳам ҳар доим пайғамбарларга ваҳий билан келганларида энг чиройли калом, энг муҳим сўз — «Салом», тинчлик сўзи билан келишарди.\nهَلْ أَتَاكَ حَدِيثُ ضَيْفِ إِبْرَاهِيمَ الْمُكْرَمِينَ (٢٤)إِذْ دَخَلُوا عَلَيْهِ فَقَالُوا سَلامًا قَالَ سَلامٌ قَوْمٌ مُنْكَرُونَ (٢٥)\n«(Эй Муҳаммад!) Сизга Иброҳимнинг азиз меҳмонлари ҳақида хабар келдими? Ўшанда улар(Иброҳим)нинг ҳузурига кириб: «Салом!» дейишганда, у ҳам: «Салом! (булар) нотаниш қавмку!» — деди».\n(Ваззориёт сураси 24-25)\nФаришталар Иброҳим алайҳиссаломнинг олдиларига фарзанд ҳушхабари билан келишганда салом айтиб олдиларига киришган эди.\n«Иброҳимга элчиларимиз (фарзандли бўлиши ҳақида) ҳушхабар келтирдилар ва «Салом!» дедилар. У ҳам «Салом!» деди-да, ҳеч қанча вақт ўтмай, бир бузоқ (гўшти)нинг кабобини келтирди». (Ҳуд сураси 69)\nИброҳим алайҳиссаломнинг меҳмонлари, элчи фаришталар — Жаброил, Микойил ва Исрофил эдилар. Бир ривоятда Жаброил алайҳиссалом билан бирга ўн иккита ёш, келишган, чиройли йигитлар суратидаги фаришталар келишган дейилади. Уларнинг мукаррам фаришталар эканлигидан хабарлари бўлмаган меҳмондўст Иброҳим алайҳиссалом салом-аликдан сўнг, дарҳол аёлларига семиз бузоқнинг гўштини пиширишни тайинладилар ва таомни меҳмонлар ҳузурига олиб кирдилар. Дeмак, кўришганда салом бeрмоқ ва алик олмоқ фаришталарнинг ҳамда Набийларнинг одатидир. Бу одатга мўмин-мусулмонлар ҳам оғишмай амал қилмоқлари лозим.\nДунё имтиҳонларидан аъло ўтган мўминлар жаннатга ҳам иншааллоҳ саломат кирадилар.\nادْخُلُوهَا بِسَلامٍ ذَلِكَ يَوْمُ الْخُلُودِ (٣٤)\n«Унга (жаннатга) саломат кирингиз! Бу (кун) мангулик кунидир (дейилур)». (Қоф сураси 34)\nЯъни, «Эй аҳли жаннат, жаннатга турли бало-офатлардан, азоб-у уқубатлардан, хавф-у хатарлардан ва бошқа ноҳушликлардан саломат бўлган ҳолда, ҳурсанд бўлиб кирингиз. Бу кун мангулик кунидир», — дейилади.\nЖаннат ҳар бир мўмин-мусулмон одамнинг орзу қилиб, унга талпиниб, ният қилиб ҳаракат қилиб яшайдиган масканидир. У жой фақат роҳат фароғат жойи бўлиб, ҳамма нeъматлар муҳайёдир.\nلَهُمْ فِيهَا فَاكِهَةٌ وَلَهُمْ مَا يَدَّعُونَ (٥٧)سَلامٌ قَوْلا مِنْ رَبٍّ رَحِيمٍ (٥٨)\n«Уларга у жойда (турли) мeвалар ва улар учун истаган нарсалари мавжуддир. (Уларга) Раҳимли Парвардигори (томони)дан салом (айтилур)». (Ёсин сураси, 57-58)\nАҳли жаннат учун жаннатда турли хил мeвалар бордир. Улар ҳоҳлаганларича, ҳeч қандай тўловсиз ва эвазсиз еб, роҳат-фароғат қиладилар. Аҳли жаннатлар нимани истасалар, жаннатда ўша нарса бордир. Кўнгиллари исташи билан олдиларида муҳайё бўлади. Яна боз устига шунча ноз-у нeъмат, завқ-у шавқнинг устига ўзлари учун ниҳоятда раҳимли бўлган зот Роббилари Аллоҳ таъоло томонидан «Салом» ҳам кeлади. Бу эса энг юқори даражадаги тақдирлаш бўлади. Аллоҳ таъолонинг ўзи бандасини тақдирлаб, салом айтади.\nЎшандоқ саодатманд бандаларнинг жаннатдаги бир-бирлари билан сўрашишлари ҳам ўзига хос бўлади. Ҳаммамиз бир-биримиз билан доимо «Ассалому алайкум» деб саломлашамиз-у, саломнинг нeчоғли аҳамиятли нарса эканини анаглаб етавeрмаймиз. Салом Аллоҳ азза ва жалланинг гўзал исмларидан биридир. Салом иймоннинг камоли, Исломнинг шиоридир. Салом Расулуллоҳ саллаллоҳу алайҳи васаллманинг суннатлари, улуғларнинг одатидир. Салом инсон маънавиятининг кўзгуси, тинчлик элчиси, мeҳр-оқибат гаровидир. Салом дўстлик рамзидир. Салом ўзаро инсоний алоқаларни мустаҳкамловчи мeтин арқондир. Салом яхшиликларнинг дeбочасидир. Салом бўлмаса, дунё зиндондир. Жаннат ҳам салом билан ободдир. Салом жаннат аҳлининг сўрашишидир.\nدَعْوَاهُمْ فِيهَا سُبْحَانَكَ اللَّهُمَّ وَتَحِيَّتُهُمْ فِيهَا سَلامٌ ... (١٠)\n«У ердаги дуолари «Эй, Аллоҳ! Сeнга тасбeҳ айтамиз» дeйиш ва у ердаги сўрашишлари, «Салом-алик» дeйишдир». (Юнус сураси, 10)\nЖаннат аҳли бирор нарса ейишни истаб қолсалар, тасбeҳ айтар эканлар. Яъни «Субҳанакаллоҳумма» дeйишлари билан истаган таом ва бошқа ноз-нeъматлар муҳайё бўлар экан. Муаккал хизматкор фаришталар уларнинг тасбeҳларини эшитишлари билан дастурхонларга етмиш минг хил бир-бирига ўхшамаган таомларни кeлтирар эканлар. Аҳли жаннатийларнинг жаннатдаги бир-бирлари билан кўришишлари худди бу дунёдаги саломлашишимиз каби «ас-Салом» бўларкан. Шунинг учун бу буюк иборга бу дунёда кўпроқ амал қилишимиз лозим экан.\nТаомдан фориғ бўлиб Аллоҳга ҳамд айтишлари билан хизматкорлар дастурхонни йиғиштириб олиб кeтар эканлар.\nЖаннатда ҳеч қачон ёмон сўз эшитилмайди, жаннатдаги эшитиладиган энг чиройли сўз «салом-салом» сўзидир. Аҳли жаннатийларга жаннатда фаришталар салом берадилар, салом билан инсонларни қарши оладилар, ҳар тарафларидан фақат салом сўзи эшитилади. Аллоҳ таъоло айтади:\nلا يَسْمَعُونَ فِيهَا لَغْوًا وَلا تَأْثِيمًا (٢٥)إِلا قِيلا سَلامًا سَلامًا (٢٦)\n«Улар у жойда (жаннатда) беҳуда ва гуноҳ (сўз)ни эшитмаслар, фақат (бир-бирларига айтадиган) «салом-салом» сўзинигина (эшитурлар)». (Воқеа 25-26)\nИслом Аллоҳ таъолога бўйсунган, пайғамбарига итоат этган, дастурларига оғишмай амал қилган ҳар бир мусулмонни жаннат — тинчлик ва омонлик диёрига мушарраф этади. Жаннатнинг хушбўй ҳиди энг олис масофадан ҳам кeлиб туради.\n«Иймон кeлтирган ва эзгу ишлар қилганлар остида анҳорлар оқиб турадиган жаннатларга киритилиб, Парвардигорларининг изни билан у жойда мангу қолурлар. Уларнинг (жаннатдаги)кўришишлари (ўзаро) саломлашишдан иборатдир».\nЖаннат эгалари бир-бирларига ўзаро тинчлик тилаб саломлашишади. У ерда ташвиш, ҳасад, касаллик, хавотир, уруш, хавф каби нарсалар бўлмайди.\nЗакариё ҲАФИЗУЛЛАЕВ, “Камолиддин Ориф ал Бухорий”, жомe масжиди имом хатиби


Санкциялар боис бўшаган Россия бозорларини ўзбек ошқовоқлари тўлдиради\nРоссия Ғарб маҳсулотлари учун ўз эшикларини ëпиши ортидан Ўзбекистон учун очилган иқтисодий имкониятлардан фойдаланиш масаласи шу кунларда Росиянинг Тюмень вилоятида муҳокама қилинмоқда. Жорий ҳафтада Ўзбекистон қишлоқ хўжалик маҳсулотларини сотиш билан шуғулланадиган “Узинтеримпэкс” давлат ширкати мутасаддилари Тюмень савдо палатаси вакиллари билан учрашишди. Учрашув пайтида Ўзбекистонда етиштирилган полиз махсулотларини Тюмень бозорларига етказиб беришнинг янги кўлами муҳокама қилинди.\n“Узинтеримпэкс” давлат ширкати пилот лойиҳалар департаменти вакили Мирсаид Мирходжаевнинг Озодликка айтишича¸ Ўзбекистондан Россияга етказиладиган мева ва сабзовот экспорти ҳажми яна ошади.\nРасмий Кремль Россияга қарши санкция жорий қилган Ғарб мамлакатларидан қишлоқ хўжалик маҳсулотлари импортини тақиқловчи фармонни имзолаганидан кейинги вазият Ўзбекистон учун янги имкониятлар очгани таъкидланмоқда.\nЭндиликда санкциялар боис бўшаган Россия бозорларини Ўзбекистондан олиб келинадиган мева-сабзавот маҳсулотлари билан тўлдириш имкони пайдо бўлди.\n“Узинтеримпэкс” давлат ширкати пилот лойиҳалар департаменти вакили Мирсаид Мирходжаевга кўра¸ бу имкондан унумли фойдаланиш истиқболларини ўзбек мулозимлари Россия минтақалари губернаторлари билан муҳокама қилмоқда:\n- Бундай учрашувлар жуда самарали бўлмоқда. Биз Ўзбекистонда етиштирилган қовун-тарвузлар намуналарини Тюменьдаги ҳамкорларимизга тақдим қилдик. Самара кутганимиздан кўра аъло. Ўзбек қовун-тарвузлари¸ ошқовоқ ва мева махсулотларига харидор кўп¸- дейди суҳбатдош.\nЎзбек “торпедалари” Россияликлар ошқозонини нишонга олмоқда\n“Узинтеримпэкс” давлат ширкати мулозими Мирсаид Мирходжаев Россия бозорларида талаб катта бўлган маҳсулотлар орасида “торпеда” навли қовунлар энг харидоргири бўлиб қолмоқда, дейди.\n- Шаклан торпедага ўхшайдиган бу қовунларнинг мазаси испан қовунларидан анча баланд. Шираси тилни ëради. Ҳозир Росссия бозорида бу қовунлар савдоси чаққон¸- дейди суҳбатдош.\nЎзбек қовунлари Россияда ҳаридоргир\nОзодлик суҳбатлашган баъзи мутахассислар ўзбек деҳқонларининг Россия бозорига мева етказиб бериш имкони хайрли эканини таъкидлаган бўлса¸ фермерлар бунинг оқибатида Ўзбекистон бозорларида нарх кўтарилиши оқибатларидан гапиришди.\nОзодлик суҳбатлашган хоразмлик фермер Шухрат Икромов Ўзбекистон қишлоқ ҳўжалиги учун очилган янги истқиболлар ҳақида гапирар экан, бу аснода мамлакат бозорларида гўшт ва полиз маҳсулотларининг қимматлаши эҳтимолига ҳам тўхталди:\n- Россия ўз кунини ўзи кўрсин. Ҳозир 150 миллион кишилик Россия бозори Ўзбекистондаги мева-чеваларни бирданига сотиб ола бошласа, нарх кўтарилади. Бу тижоратдан фермернинг косаси оқаришига ҳам ишонмайман. Улгуржи савдони монополия қилган бир ховуч одамгина бунинг ҳайрини кўради ҳолос¸- дейди хоразмлик фермер.\nЎзбекистон Қишлоқ ва сув ҳўжалиги вазирлигидаги Озодлик манбаларига кўра¸ Ўзбекистон 2016 йил охирига қадар Россияга мева ва сабзовот экспорти ҳажмини икки баравар ошириши мумкин.\nАйни манбага кўра¸ Ўзбекистон ўтган йили Россияга 200 минг тонна мева-сабзавот экспорт қилган. Бундан мамлакат 300 миллион АҚШ доллари миқдорида фойда кўрган.


Россия ташқи қарзи қанча эканлиги очиқланди - EFFECT.UZ\nРоссия ташқи қарзи қанча эканлиги очиқланди\n. 19:35 | 13.10.2021\nРоссия Федерациясининг ташқи қарзи 1 октябрь ҳолатига кўра 489,2 миллиард долларни ташкил этди ва тўққиз ой ичида 21,9 миллиард долларга ёки 4,7 фоизга ошди. Бу ҳақда РИА Новости хабар бермоқда.\n“Россия Федерациясининг ташқи қарзи 2021 йил 1 октябрь ҳолатига кўра, Россия банкининг маълумотларига кўра, 489,2 миллиард долларни ташкил этди ва йил бошидан 21,9 миллиард долларга ёки 4,7 фоизга ошди“, – деди регулятор.\nТаъкидланганидек, индикатор динамикасида ҳал қилувчи ролни Россия томонидан учинчи чоракда 17,5 миллиард доллар миқдоридаги махсус қарз олиш ҳуқуқи олган, унинг таъминланиши Россия Марказий банкнинг ташқи қарзида акс этган.\nҚайд этиш жоиз, 2021 йил 1 январ ҳолатига кўра, Ўзбекистон ташқи қарзининг умумий ҳажми 33,8 миллиард долларни ташкил қилди.\nРамоснинг "ПСЖ"даги дебюти яна кечиктирилди


Бошидан ўтказган – табиб\n…Март ойининг ўрталарида, дам олиш куни опам қўнғироқ қилиб пластик карточкасини йўқотиб қўйганини айтди. Онлайн тизимда фаолият кўрсатувчи карточка, табиийки, хизмат кўрсатувчи банкнинг “SMS-огоҳлантириш” хизматига уланган бўлган. Пластик карточка йўқолганидан чамаси 30 дақиқалардан кейин опамнинг телефон рақамига пул ечилганлиги тўғрисида хабарлар кела бошлади. Биринчи харид дорихонадан қилинди. Табиийки, опам пластик карточкасини шу куни ташриф буюрган шифохонада йўқотган. Бир неча соатлар ичида пластик карточкадаги йирик миқдордаги маблағ охирги сўмларигача ечиб олинди. Мен зудлик билан дорихона номи орқали унинг манзили ва телефон рақамини аниқлашга муваффақ бўлдим. Дорихонага қўнғироқ қилиб, суриштирганимизда сотувчи аёл чиндан ҳам опамнинг номидаги карточкадан пул ечилганлигини тасдиқлади. Сотувчи вазиятдан хабар топгач, дорихона биносида видеокамера борлигини, пластик карточкадан фойдаланган аёлни танишини ва видеоёзувни олишда ёрдамлашишини айтди.\nВидеоёзувни олгач, шифохонага йўл олдик. Опамнинг шифохонага кўргани борган дугонаси орқали карточкадан фойдаланган аёлнинг кимлиги ва уй манзилини аниқладик. Табиийки, аёл бизнинг даъвоимизни рад қилди. Маҳалла оқсоқоли ва, ҳатто, ҳуқуқни муҳофаза қилиш органлари вакилига мурожаат қилганимизда улар бу борада бирор чора кўришга иложсиз эканликларини рўй-рост айтишди. Ваҳоланки, пластик карточкалардан ноқонуний фойдаланиш электрон жиноятчиликнинг жаҳонда энг кўп тарқалган кўриниши ҳисобланади.\nДам олиш куни бўлгани боис, карточкани зудлик билан музлатиб қўйиш имкони ҳам йўқ эди. Иш куни бўлган тақдирда ҳам, то паспорт билан банкка борилгунича ҳам карточкани топиб олган одам пулларни ечиб олишга улгурган бўлар эди. Эҳтимол, шундай фавқулодда вазиятлар учун махсус телефон рақамлари ёки электрон мурожаатлар ёрдамида дақиқалар ичида ҳисобни музлатиш хизматларини йўлга қўйиш лозимдир?\nҚолаверса, пластик карточкани топиб олган шахснинг бу ҳақда зудлик билан банкка хабар бериши лозимлигини қонун билан белгилаб қўйиш ҳам мақсадга мувофиқ. Пластик карточкаларга, банк ҳисобрақамларига, ижтимоий тармоқлардаги саҳифаларга топиш осон бўлган парол (код)ларни қўйиш қанчалар зарарли эканлигини фуқароларга англатиш, уларни ҳушёрликка ва ахборот хавфсизлигига риоя этишга чорлаш энг муҳим вазифалар ҳисобланади.\nСўнгги вақтларда юртимизда фаолият кўрсатаётган оммавий ахборот воситаларида ҳам Интернет, хусусан ижтимоий тармоқлар орқали товламачилик қилган, бировларнинг шахсий маълумотларини оммага тарқатган, туҳмат уюштирган, нотўғри ва ваҳимага сабаб бўладиган хабарларни оммалаштиришга уринган шахсларимизнинг жиноий ишларига оид янгиликлар тез-тез қулоғимизга чалинмоқда. Таҳлиллар ва жаҳон мамлакатлари тажрибаси шуни кўрсатмоқдаки, ахборот технологиялари ривожланиши баробарида кибер-жиноятчиликнинг олдини олиш юзасидан ҳам чора-тадбирлар кўрилиши лозим.\nЯнги технологиялар янги имкониятлар билан бирга, жиноятларни янгича усулда амалга ошириш имконини ҳам яратиб берди. Интернет коммуникациянинг бош платформасига айланиши, ахборот технологияларидан тижорат, давлат бошқарувида ва кўнгилочар мақсадларда фойдаланиш натижасида кибер-жиноятлар хавфи янада ошиб бормоқда. Натижада, миллий ва халқаро хавфсизликни таъминлаш тизими ноанъанавий таҳдидлар ва муаммоларга тўқнаш келмоқда. Кибер-жиноятлар кўлами бўйича ахборот технологиялари юқори суръатда ривожланган, иқтисодий ва молиявий муносабатлар электрон тизимга асосланган АҚШ ва Европа мамлакатлари “пешқадам” ҳисобланишади.\nКибер-жиноят компьютер ёки мобил алоқа воситаларидан қабиҳ мақсадлар йўлида фойдаланишни англатади. Айни кунларда ахборот технологиялари ёрдамидаги фирибгарлик, одам савдоси, беҳаёликни амалга ошириш, бошқаларнинг шахсий ҳаётига таҳдид қилиш, кимнингдир шахсий маълумотларини, кредит карта рақамларини бузиш, банк ҳисобрақами маълумотларини ўғрилаш, интеллектуал мулкка дахл қилиш, телефон рақами ёки электрон почта маълумотларини аниқлашга уриниш, веб-сайтлар фаолиятини бузиш каби ҳаракатлар тобора авж олмоқда.\nКибер-жиноятлар орасида, айниқса шахслар, компания ва тижорат муассасалари, ҳукуматлар тўғрисидаги маълумотларга ҳужум уюштириш ҳолати кўп қайд этилади. Рақамли эрада биз тўғримиздаги электрон маълумотлар, виртуал оламдаги шахсимизга тааллуқли маълумотлар кундалик турмуш тарзи учун зарур элементлар ҳисобланади. Бу электрон ахборот жиноятчилар учун зарур қуролга ҳам айланиши мумкин. Бу маълумотларнинг ўғирланиши жиноятчиларга виртуал тармоқда маълумотлар эгасининг номидан иш кўриш ва йирик миқдордаги зарарга сабаб бўладиган жиноятлар қилиш имконини беради.\nАнтивирус маҳсулотларини ишлаб чиқарувчи йирик “МакАфи” интернет-компаниясининг маълумот беришича, дунё компаниялари 2014 йилда ахборотнинг ташқарига чиқиб кетиши, уларнинг обрўига етган зарар ва унинг оқибатларини бартараф этиш билан боғлиқ кибер-жиноятчилик туфайли жами 1 триллион долларга яқин зарар кўрмоқда. 2013 йилда бу зарар миқдори 500 миллиард АҚШ долларини ташкил этган.\nИнтернет орқали амалга оширилган жиноятлар туфайли АҚШда тадбиркорлик субъектларининг махфий стратегик режаларининг фош бўлиши, ишлаб чиқариш ва хизмат кўрсатиш сифатининг тушиб кетиши, пировардида истеъмолчилар ишончининг йўқолиши, компанияларнинг обрўсизланиши юз бермоқда. Бунинг оқибатида ҳар йили АҚШда 500 минг нафар ходим ишидан айрилади.\nУшбу мамлакатда компьютер жиноятчилигидан олинадиган даромад қурол ва гиёҳвандлик савдосидан кейин учинчи ўринни эгалламоқда. Дунё миқёсида оладиган бўлсак, ҳар йили икки миллионга яқин кишининг шахсий маълумотлари ўғриланиб, бунинг оқибатида аҳолига 1 миллиардАҚШ доллари миқдорида молиявий зарар етказилмоқда.\nКибер-жиноятчиликнинг яна бир хавфли жиҳати – ёвуз мақсадларни масофадан туриб амалга ошириш. Бундай жиноятчиларни ўзларини ҳам, ҳаракатларини ҳам аниқлаш оддий жиноятчиларни аниқлашдан кўра ўн баробар мушкул.\nАксарият электрон жиноятлар молиявий мақсадларни кўзлайди. Компьютер хавфсизлиги дастурлари ишлаб чиқарувчи «Symantec» компанияси томонидан эълон қилинган ҳисоботларда қайд этилишича, сўнгги йилларда банк-молия тизимида рўй бераётган кибер-жиноятлар ошиб бормоқда. Айниқса, бу ҳужумлар банк ёки йирик компаниялар истеъмолчилари, харидорларига катта зарар келтирмоқда. Мисол учун, 2014 йилда бу зарар миқдори 114 млрд. АҚШ долларига тенг бўлган. Ҳар секундда бу ҳужумлардан 12 киши зарар кўрмоқда. Бир йилда 380 миллион киши кибер ўғриликларнинг қурбонига айланмоқда. 2012 йилда кибер ҳужумлардан жабрланганларнинг ҳар бири ўрта ҳисобда 140 АҚШдоллари йўқотишган бўлишса, ҳозирги вақтда бу кўрсаткич 300 АҚШ долларини ташкил қилади.\nБугун кибер-жиноятлар бизнесдаги рақобатни синдириш воситаси ёки муайян компанияларнинг ахборот технологиялари инфратузилмасига ҳужум қилиш натижасида рақобатчини кучсизлантириш, компанияларнинг иш услуби, даромади ва бошқа қимматли маълумотларини аниқлашда, жосуслик мақсадида ҳам амалга оширилаётгани кузатилмоқда. Мисол учун, халқаро компанияларга қаратилаётган бундай жосусликлар туфайли 2014 йилда Apple, Google, Facebook ва Twitter, шунингдек, The New York Times, Wall Street Journal, Associated Pres» каби улкан саноат ва матбаа компанияларининг зарар кўргани кибер-ҳужумлар уларга қарши ўрнатилган энг ишончли ҳимоя тўсиқларини ҳам забт этиши мумкинлигини кўрсатади. Саноат корхоналарига уюштирилаётган хакерлик ҳужумларини қисман рақобат туфайли содир бўлаётганини тушуниш мумкин, аммо йирик газеталар ва ахборот агентликлари, ОАВга кибер-ҳужумлардан мақсад нима? Бу савол очиқлигича қолмоқда.\nТаҳлиллар шуни кўрсатмоқдаки, АҚШ ва Европа мамлакатларида халқаро тармоқдан фаол фойдаланувчиларнинг 50 фоизи кибер-таҳдидларга дуч келишган. Бу таҳдидларнинг аксарияти ноқонуний ҳаракатларга чорлаш, беҳаё суратларни тиқиштириш ёки турли ҳақоратлар кўринишида бўлган.\nКибер-жиноятчилик маҳаллий ёки миллий ҳудудларни ҳатлаб ўтиб, глобал аҳамият касб этмоқда ва унга қарши кураш халқаро ҳамкорликни талаб этмоқда. Мисол учун, гиёҳванд моддаларнинг баъзи турларини истеъмол қилиш қонунан тақиқланмаган мамлакат фуқаросининг Интернетдаги сайтларда бу оғуни тарғиб қилиши бошқа мамлакатлар нуқтаи назарида жиноий ҳаракат ҳисобланади. Кибер-майдондаги жиноятларнинг аксарияти инсон шахси ва онгини мўлжалга олади. Сўнгги йилларда дунёнинг баъзи бир мамлакатларида кузатилаётган зиддиятлар ҳам Интернет ёрдамида онгига таъсир ўтказилган кимсалар томонидан алангаланмоқда. Сайёрамиз бўйлаб бир нуқтадан бошқасига сониялар ичида тарқалаётган нотўғри ва ноўрин ахборотлар натижасида виртуал тармоқда зарарли информацион-ғоявий макон кенгаймоқда.\nБугун “хакер” тушунчасини изоҳлашга ҳожат йўқ. ХХ асрнинг иккинчи ярми, компьютер технологиялари ривожланаётган даврда бу сўз мутахассислар маҳоратини ифодалаш, билимини сифатлаш учун ишлатилган. Йиллар ўтиб, ўз билими ва маҳоратидан катта иқтисодий манфаат кўриш, осон пул топиш мақсадида фойдаланган компьютер технологиялари мутахассисларининг хатти-ҳаракати туфайли “хакер” атамаси электрон жиноятни амалга оширувчиларни англатмоқда.\nОлиб борилаётган жадал саъй-ҳаракатлар, сарфланаётган йирик маблағларга қарамасдан, ҳамон халқаро миқёсда бизнес кибер-жиноятчиликнинг асосий нишони бўлиб қолмоқда.\nЎзбекистон Республикаси Президентининг “Ўзбекистон Республикаси Миллий ахборот-коммуникация тизимини янада ривожлантириш чоралари тўғрисида” 2013 йил 27 июндаги 1989-сон Қарори билан тасдиқланган “2013-2020 йилларда Ўзбекистон Республикаси Миллий ахборот-коммуникация тизимини янада ривожлантириш бўйича Комплекс дастур”га мувофиқ, 2013 йилда ўша вақтдаги Алоқа, ахборотлаштириш ва телекоммуникация технологиялари давлат қўмитаси қошида Ахборот хавфсизлигини таъминлаш маркази фаолиятини бошлади.\nЎзбекистон Республикаси Жиноят кодексида кибер-жиноятларга оид ҳаракатлар учун жавобгарлик ўз ифодасини топган. 2007 йил 25 декабрда қабул қилинган “Ахборотлаштириш ва маълумотлар узатиш соҳасида қонунга хилоф ҳаракатлар содир этганлик учун жавобгарлик кучайтирилганлиги муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги Қонунга мувофиқ, Жиноят кодекси “Ахборот технологиялари соҳасидаги жиноятлар” деб номланган 20-боб билан тўлдирилган. Унда ахборотлаштириш қоидаларини бузиш, компьютер ахборотидан қонунга хилоф равишда (рухсатсиз) фойдаланиш, компьютер саботажи, зарар келтирувчи дастурларни яратиш, ишлатиш ёки тарқатиш каби қатор жиноятлар учун жазо чоралари белгиланган.\nБундан ташқари, Жиноят кодексида компьютер техникаси воситаларидан фойдаланиб, интеллектуал мулкни ўзлаштириш ёки растрата йўли билан талон-торож қилиш, компьютер тизимига рухсатсиз кириб ўғрилик содир этиш, ноқонуний ахборот тўплаш, ошкор қилиш ёки ундан фойдаланиш каби компьютер жиноятлари таркиби кўзда тутилган.\nБугун мобил қурилмалар бизнинг яқин дўстимизга айланди. Улар ёрдамида маълумотлар қидирамиз, дўстларимизга хат ёзамиз. Узоқдаги ота-онамиз ҳолидан хабар оламиз. Уларга шунчалик ўрганиб, боғланиб қолганмиз, кези келганда ўзимизни унинг ёрдамида кўз-кўз қиламиз, ёки шахсимизни бекитамиз.\nКимдир ёшлик қилиб, кимдир бойлик илинжида, кимдандир ўч олиш ниятида бу қурилмалардан номақбул фойдаланишни истаб қолади. Кўпинча одамлар Интернет тармоғидаги ёки телекоммуникация тармоқларидаги хатти-ҳаракатларининг қайси бири тўғри, қайсиси нотўғри эканини англамайдилар.\nШу ўринда, юқорида қайд этилган ҳолатлар, далил ва изоҳлар, фикрлардан келиб чиқиб, бугун олдимизда тобора мустаҳкамланиб бораётган миллий қонунчилик тизимини Ўзбекистон Республикасининг “Кибер-жиноятчилик тўғрисида”ги қонуни билан бойитиш мақсадга мувофиқ. Зеро, юртимизда фуқаролар учун электрон ҳукумат, электрон тижорат ва электрон рақамли имзо каби кенг миқёсда қулайликлар ва имкониятлар яратилмоқда экан, бунинг баробарида фуқаро, давлат органлари ва тадбиркорлик субъектларининг мажбуриятлари ва жавобгарликлари аниқ акс этган қонуний асос бўлишлиги мақсадга мувофиқдир.\nАхборот-коммуникация технологиялари жаҳон мамлакатлари тараққиётининг муҳим мезонларидан бирига айланиши ҳукуматларнинг бу йўналишдаги ислоҳотларни ривожлантиришини рағбатлантирди. Жамият ахборотлашуви, ахборот-коммуникация технологиялари қулайликларининг ортиши биринчи навбатда ижтимоий ҳодиса эканини инобатга олсак, ўз-ўзидан аёнки, ахборот хавфсизлигини таъминлаш, аҳоли ва фуқароларни кибер-таъсир ва жиноятлардан ҳимоя қилиш энг долзарб вазифага айланади.\nШухрат Сатторов матни


21 апрел 2021, Тошкент вақти: 15:25\nЎзбекистон халқ артисти Камолиддин Раҳимов 72 ёшида Наманганда оғир хасталикдан сўнг 25 февраль куни тонгда вафот этди. Бу ҳақда “Озодлик”ка ҳофизнинг шогирдларидан бири, журналист Носир Зокир хабар қилди. Носир Зокирга кўра, ҳофиз чоршанба куни тушдан сўнг она юрти Наманганда тупроққа берилди. Пойтахтдан ҳофизнинг маъракасига кўпчилик жамоатчилик ва санъат арбоблари келгани айтилди.\n“Устоз камтарин инсон, истеъдодли санъаткор, дўстларига ғамхўр шахс эди. У доим ўзини замон талотўпларидан юқори тутди, ҳақиқий санъат йўлини, халқнинг эътиборини танлади”, дейди журналист Носир Зокир “Озодлик” мухбири билан суҳбатда.\nКамолиддин Раҳимов ўзбек санъат ихлосмандларига “Наргиз”, “Келмаса нетай”, “Куйгай”, “Токай”, “Даҳр аро” ва бошқа ўнлаб қўшиқлари билан яхши таниш. У 1943 йилнинг 12 январида Наманганда таваллуд топган, классик йўналишдаги қўшиқлари билан ихлосмандлари эътиборини қозонган эди.\nБундан бир муддат олдин Ўзбекистон халқ артисти Камолиддин Раҳимов Озодликниннг Чодирҳаëл дастурида меҳмон бўлиб уни машхур қилган Наргиз қўшиғи ҳақида ҳикоя қилиб берган эди.\nИнсон умри поëнли, қўшиқ умри поëнсиз. Қўшиқ қандай яралади? Қай синоат боис қўшиқ эл оғзига тушади? Нега биз эски оҳанглардан айрилгимиз келмайди, нега уларни доимо ичимизда хиргойи қиламиз? Чодирхаëлнинг “Таниш қўшиқлар” саҳифаси ана шундай қўшиқлардан яна бирига бағишланди.\nБугунги саҳифамиз 1976 йилдан бери одамлар тилидан тушмай келаëтган "Наргиз" қўшиғи ҳақида. Қўшиқ ижрочиси ҳофиз Камолиддин Раҳимов гапиради.\nКамолиддин Раҳимов: Бу “Наргиз” деган ашула Комил Девоний деган хоразмлик бир шоирнинг ғазаллари. 1976 йилда Наманган вилояти¸ Чуст туманидаги Ғова деган тоққа бир дўстим билан чиқиб китоб варақлаб ўтирсак¸ шу "Наргиз" деган ғазал чиқиб турибди. Кейин қўлимга торимни олиб “Шу ашулани куйга солиб кўрсам бўларкан”, деб хиргойи қилиб кўрдим. Эртасига мусиқа билан басталашга ҳаракат қилдим. Қарасам яхши ашула бўлаяпти. Битта дўстимга: “Дўстим эшитиб кўргин. Яхши ашула чиқаяпти”, дедим. У ҳам “Айтинг”, деди. Кейин китобга қараб¸ у менинг Эркинжон деган ошнам эди¸ раҳматли ўтиб кетган¸ айтдим.\nЭй юзинг кўзгусига волаи ҳайрон Наргиз¸\nКўзинг олдида турур сурати бежон Наргиз.\n"Шу ҳе-ҳе-ҳей деган жойини қўшмасангиз бўлмайдими"¸ деди. Мен “Ярашадиган жойи мана шунга ўхшаб турибди ошна”¸ дедим.\n1976 йилда Хоразмдаги пахта заводи раҳбари бўлган Комил Авазов¸ Комил Девоний тахаллуси билан шеърлар битади. Катта шеърият иддаоси бўлмаган бу шеърлар ўша йили тўплам ҳолида чоп қилинади.\nШеър тарзида мунаққидлар назарига тушмаган Комил Девоний сатрлари ҳофиз Камолиддин Раҳимов тилидан қўшиқ бўлиб янгради. Мухлислар бу қўшиқни ëд олди.\n"Бу қўшиқ яралиши ҳақида яхши биламан", дейди ўша пайтда Наманган драма театрида ишлаган Носир Зокир.\nНосир Зокир: Бизнинг ëзги театримиз бўларди¸ ҳозир бузиб ташлаб¸ ўрнига теннис корти қуриб юборилган. 1977 йилда ўша ерда бирга ўтирганимизда устозим Камолиддин ака “Носиржон¸ мана бу дуторни олгинда тарадам¸ тададум¸ тарадам¸ тададум қилиб ушлаб тургин. Бошқа ҳеч пардага урмагин. Усул мана шу бўлади”, дедилар. Мен у кишининг айтганларини қилиб турдим. Кейин у киши соз олиб чиқдилар. Кейин ашулани айтдилар. Ўша пайтда бу қўшиқ Камолиддин Раҳимовнинг ўзларининг мактабларидан бошқачароқ эди.\nНосир Зокирга кўра¸ аввалига бу қўшиқ одамларга эриш туюлган.\nНосир Зокир: Ўша ашулани саҳнада биринчи марта айтганимизда одамлар кулган. Бу қўшиқ ўзбек миллий йўналишидан бошқачароқ қўшиқ бўлган эди. Биз ҳам унинг мазмунини¸ руҳини кейин тушуниб, яхши кўриб қолдик¸ лекин ўша пайтда айтганимизда одамлар устимиздан кулар эди. "Ҳе-ҳе-ҳей", деганларида ҳамма баробар қўшилиб кулиб юборар эди.\n"Ҳе-ҳе-ҳей¸ ҳе-ҳе-ҳей", дейиш совет замонидаги санъат қуюшқонидан чиқиш демак эди.\nҚўшиқ ижрочиси Камолиддин Раҳимов гапиради.\nКамолиддин Раҳимов: Ўша пайтда қўшиқчиликда шунақа йўналиш бўлмагани учун баъзи бирларга эриш туюлди.\nСевгилиси хабар олмай қўйганидан инграëтган бир ошиқ ноласи Камолиддин Раҳимовнинг забардаст овози воситасида маҳобатли бир тус олади.\nШеър сатрларида бўлмаган "ҳе-ҳе-ҳей¸ ҳе-ҳе-ҳей", деган нолаларни ҳар ким ўзича тушунади. Бировлар буни шунчаки хўрсиниқ эмас¸ балки фарëд дейишса¸ яна бировлар назарида чапанича қийқириқ эди.\nКамолиддин Раҳимов: Бунинг “Хабар олмайсан ҳаргиз”, деганини ўзим қўшганман. Қўшиқчиликнинг ғазалга путур етказмаган ҳолда шунақа безак қўшишга ҳаққи бор. “Ҳе-ҳе-ҳей” ва “Оҳ наргиз” деганларни ҳам ўзим қўшганман. Орадан бир-икки ой ўтиб Қўқонга гастролга бордик. Шу гастролда шу ашулани айтдим. Шу ашула томошабинларга ëқиб¸ 1977 йилда республика телевидениесида айтдим. Мана ҳозир ëшим 66га кираяпти. Шу ашула 1977 йилдан бери ëшлар ҳам¸ қариялар ҳам концертларда¸ тўй-ҳашамларда “Наргиз"ни айтиб беринг, дейишади. Шунга шукур қилиб¸ шу ғазални ëзган Комил Девонийни дуо қилиб юрибман.\nОзодлик: Камолиддин ака¸ Носир Зокир ëнингизда дутор чалганми?\nКамолиддин Раҳимов: Носиржон театрда ишлаб турган пайтида чалиб берган.\nНосир Зокир: "Чал", дейдилар устоз. Мен чаламан. Бир ойнинг ичида машқ қилиб¸ тайëрланиб¸ аввал саҳнада айтилди. Саҳнада айтилгандан кейин 1978 йили Камолиддин аканинг бир гуруҳ қўшиқлари пластинкага ëзилди. Кўп қўшиқлар қатори “Наргиз” қўшиғи 1977 йили чиққан бўлса¸ 1978 йилда пластинкага ëзилди.\nНима бўлганда ҳам қўшиқ оғизга тушди.Ўз вақтида магнит лента¸ пластинкаларга муҳрланган бу қўшиқ DVD, CD, MP 3 каби замонавий олатлар ичига ҳам кўчиб ўтиб¸ навбатдаги авлод тилида хиргойи бўлмоқда.


Маҳалла гузарида кутубхона - “Китоб дунёси” газетаси сайти\nМаҳалла гузарида кутубхона\n329 марта кўрилган.\nМаҳаллалар жамиятнинг муҳим бўғини ва таянчидир. Бугунги кунда мамлакатимизда маҳаллаларнинг жамиятдаги мавқеини янада ошириш ва мустаҳкамлашга алоҳида эътибор қаратилиб, бу борада бир қатор самарали ишлар олиб борилмоқда. Кучли фуқаролик жамиятида маҳалла фуқаролар йиғинларининг ҳуқуқ ва ваколатларини кенгайтириш, халқ орасида нуфузини яхшилаш ва намунали маҳаллаларни ташкил этишга қаратилган саъй-ҳаракатларнинг муваффақиятли амалга оширилаётганлиги аҳамиятлидир.\nИнсоннинг маънан етук, интеллектуал салоҳиятли бўлишида, ҳуқуқ ва мажбуриятларни тўла қонли англашида маҳаллаларнинг ўрни беқиёсдир.\nБугунги кунда республикамиздаги ахборот-ресурс марказлари қаторида маҳалла фуқаролар йиғинлари қошида ҳам кутубхоналар ташкил этилганлиги кишини қувонтиради.\nОлмазор туманидаги “Чиғатой-Оқ тепа” маҳалласи ҳам бугунги кунда республикамиздаги энг кўзга кўринган, намунали маҳаллалардан ҳисобланади. Етти мингдан ортиқ аҳоли истиқомат қиладиган маҳалла гузари доимо одамлар билан гавжум. Фаоллар ҳар бир хонадон, ҳар бир одам билан сидқидилдан ишлайди. Айниқса, маҳаллада ёшлар ва таълим-тарбияга бўлган эътибор, уларнинг маънавий баркамол бўлиб вояга етишлари учун барча қулайликлар муҳайё қилинган. Энг муҳими, маҳалла гузарида ахборот-ресурс маркази – кутубхона ташкил қилинган бўлиб, бу даргоҳ доим маҳалладагилар билан гавжум. Ахир икки минг нафардан ошиқ ёшлар бўш вақтини мазмунли ўтказишда маҳаллага таяниши табиий.\n– Ёшлар китоб ўқишга қизиқади. Шу боис, биринчи галда уларнинг хоҳиш ва истаклари инобатга олиниб, кутубхонамизни маънавий-маърифий рисолалар, адабиий-бадиий асарлар билан тўлдирганмиз ва улар мунтазам равишда янги адабиётлар билан бойитиб борилади, – дейди маҳалла маслаҳатчиси Ҳилола Мусаева.\nШуни алоҳида таъкидлаш керакки, маҳаллада доимий равишда ҳуқуқ тартибот ходимлари, жамоат ташкилотлари, таълим муассасалари, фаоллар ва фуқаролар билан ҳамкорликда маънавий-маърифий, маданий тадбирлар ўтказилиб келинади. Бундай йиғинлар, бирдамлик ёшларимиз онгида миллий қадриятларимизга ҳурмат, она ватанга садоқат руҳини мустаҳкамлашда, халқимиз орасида тинчлик-тотувлик, меҳр-мурувват ҳамда ҳамжиҳатлик қўрғонини бунёд этади. Сизу бизнинг вазифамиз эса ана шу қўрғонни кўз қорачиғидек асрашдир.


Davronbek's blog – Page 2 – Ё аслинг каби кўрин, ё кўринганинг каби бўл. Ж.Румий\nPosted on March 25, 2021 April 21, 2021 Leave a comment\nҲаётда жуда кам учрайдиган бир “телбатабиат” инсонни биламан. У бироз “ғалатироқ”. Деярли ҳеч ким сотиб олмайдиган, биров хушламайдиган китобларни ҳам ўз ҳисобидан чиқараверади. Унинг учун китобнинг сотилиши иккинчи даражали, чиққани муҳим эмиш. Сабаби инсоннинг, бир истеъдоднинг эътирофи экан. У кўп ўқиган, фикри тиниқ, эътиқоди бутун инсон. Ўзига ўхшаганларни, унга ўхшаш бўлиб кўринганларнинг доимо кўнглига қарайди. Шу сабаб аввал неча марта Давоми …\nБугун Сирдарёнинг Сайхунободида кўпкарида бўлдик. Аввал улоқни бу қадар яқиндан кўрмагандим. Жуда жон-жаҳд билан, қизишиб ўйналадиган ҳақиқий эркаклар машғулоти экан. Тўғрисини айтай, энг қизиқ жойи бағрида полвон ва 40-50 килоли ўлжани кўтарган отлар чопаётиб, чавандозлар қуршовида жой тополмай, томошабинлар тарафга югуриши ва ишқибозларнинг тум-тарақай қочиши бўлди. Кўпкаридаги аксар пешқадам чавандоз полвонларнинг оти ўзиники бўлмас экан. Жийрон, Бек, Бомба, Барон каби Давоми …\nCategoriesSayohatnomalarTagsКўпкари, Полвон, Улоқ, Чавандоз\nPosted on January 19, 2021 May 25, 2021 Leave a comment\nЎтган йили карантин энди бошланиб, “Уйда қолинг!” тренди кучайганида менга ёшларга тавсия сифатида ўзингиз севган машғулот ҳақида ёзиб беринг, дейишди. Ёшларга кундалик тутишни малаҳат бериб, унинг фойдалари ҳақидаги мулоҳазаларимни тўлдириб, қоғозга туширдим. Ҳали беморлар жуда кам бўлса-да, коронавирус ваҳимаси кучайган, ҳамма бир-биридан хавфланаётган пайтда Бош прокуратура ҳам фуқароларга кундалик ёзиш бўйича тавсия берди. Унда кунига қаерга борганингиз, кимлар билан кўришганингизни Давоми …\nCategoriesKundalik mulohazalarTagsкундалик, кундалик тутиш\nPosted on December 15, 2020 December 17, 2020 Leave a comment\n«Терминал» деган фильмни кўпчилик маза қилиб томоша қилган-а? Кракожия деган давлат тугатилиб, унинг фуқароси Нью-Йорк аэропорти терминалида қолиб кетади ва ажойиб саргузаштларни бошидан ўтказади. Кеча менда ҳам шундай бўлди. Келинг, бир бошдан ҳикоя қилиб берай. Türk Hava Yolları орқали Тошкентдан учиб, Истанбул янги аэропортига қўндик. Карантин бўлишига қарамай, учоқда ҳамма ўринлар тўла келди. Туркияга келувчи кўплигидандир, балки. Паспорт назоратидаги ҳижобли Давоми …\nPosted on October 18, 2020 December 1, 2020 Leave a comment\nШоолим ака билан илк бор 4 йил аввал ўзбек зиёлилари ўқиши шарт бўлган, жаҳоннинг диний ва дунёвий йўналишдаги энг сара асарларини ўзбек тилига таржима қилиб, чоп этишни мақсад қилган “Фонус” лойиҳаси доирасида учрашган эдим (афсус, миллат учун жуда фойдали бу лойиҳа тўхтаб қолди). Илк танишувданоқ Шоолим ака ўзининг хокисорлиги, тавозеси, илм аҳлига муҳаббати билан менда яхши таассурот қолдирганди. Кейинчалик бу Давоми …\nPosted on October 5, 2020 October 24, 2020 Leave a comment\n2-саҳифа. Жами: 50«12345...102030...»Охирги »


Ўшлик она Ўзбекистон қамоғидаги ўғлининг жазоси узайтирилишидан хавотирда\nҚирғизистоннинг Ўш шаҳрида яшовчи пенсионер Мавлудахон ая Тўйчибоева 5 йилдан буён Ўзбекистон қамоқхонасида ўтирган ва жазо муҳлати тугаёзган ўғли Хуршид Комиловга яна муддат қўшиб берилиши мумкинлигидан ташвиш қилмоқда. Ўзбекистон президентига мурожаат қилган ўшлик онахон яқин орада ўғли бағрига қайтишига умид қилмоқда.\nМавлудахон Тўйчибоеванинг ўғли 32 ёшли Хуршид Комилов Тошкент суди ҳукми билан 5 йилга қамалган.\nКомилов 2010 йилнинг 9 июнь куни Олмаота шаҳрида қўлга олинган ўзбекистонлик 30 муҳожирнинг ичида эди. Қирғизистонлик бўлишига қарамасдан, Хуршид Комилов ўша йилнинг 8 сентябрь куни Ўзбекистон Бош прокуратураси талабномасига мувофиқ Тошкентга экстрадиция қилинган.\n- Ўғлим эҳтиёж туфайли машина олиб-сотиб юрган пайтида ўзбекистонлик болалар билан бирга яшаганлиги учун олиб кириб кетган. Олмаотанинг СИЗОсига олиб борибди 30 та болани. “Қирғизистонлик фуқаро нима учун ўзбекистонликлар билан юради?” деб туриб, ўғлимни Ўзбекистонга жўнатишган. 6 ойдан кейин Ўзбекистондан топганман – ўзидан хат келди. Ҳамма документларини кўтариб бордим. Ўша ерда Эшонқулов деган прокурор қаради. “Хола, яхши бўлади, болангизда айб йўқ” деганди, судига ҳам қатнашолмаганман. У ерда 3 кун-ку туришим, - деди ўшлик Мавлуда ая Ўзбекистонда хорижликларнинг қайдсиз юриш муҳлатини назарда тутган ҳолда.\nСуҳбатдошимизга кўра, Тошкентда бўлиб ўтган маҳкама ҳукми билан ўғли Хуршид Ўзбекистон Жиноят кодексининг 244-моддасига биноан 5 йилга қамалган. Ўтган йиллар мобайнида Мавлуда аяни турли одамлар: “Ўғлингиз чет эллик бўлгани учун амнистия тушиб қолиши мумкин”, дея умидлантириб келганлар. Бироқ бу иш амалга ошмаган.\nЎғли беш йил мобайнида Навоий қамоқхонасида ўтирганини айтган Мавлуда ая қамоқхона шароитидан шикоятлари йўқлигини бир неча бор таъкидлади.\nСуҳбатдошимиз ўғлининг иши бўйича Ўзбекистон президентига ҳам мурожаат қилганини, бир муддат ўтгач, унга Ўзбекистон Жазони ўташ бош бошқармаси мулозими Бобоқуловдан “Ўғлингизнинг иши текширилаяпти” деган мазмунда хат келганини, бу хат ҳам унга умид берганини айтади. Мавлуда аяга кўра, одамларнинг маслаҳати билан унинг ўзи ҳам, ўғли ҳам Ислом Каримовга номига кечирим хати юборган. Аммо...\n- Кечагинда (келиним Навоий қамоқхонасига) борса, ўғлимни Каттақўрғон деган жойга жўнатибди. У ерда ҳаммаси айтаяпти: “Энди бу Қирғизистон фуқароси, (жазо муҳлатига муддат) қўшиб қўйилаверади”, деб. Шунга юрагимиз сиқилиб, ўзимизни қўярга жой тополмаяпмиз. Масалан, 5 йил турган бўлса, яна 2 йилми, 1 йилми, 6 ойми – қўшиб қўяди, деган хавотирда бўляпман. Мана, болам 5 йил турди, боламнинг нима эканлигини билишди улар ҳам, - дейди Мавлуда ая.\nСўз охирида ўшлик онахон яна бир бор Ўзбекистон президентига мурожаат қилди.\n- Каримовдан ҳам илтимос: болам Қирғизистон фуқароси, отаси инвалид, ўзим 5000 сўм (тақрибан 85 доллар – таҳр.) пенсия оламан, шу билан тирикчилик қилиб ўтирибмиз. 3 боласининг ҳурмати, (жазо муҳлатига муддат) қўшиб қўйишмасин, илтимос, болаларига ўзи эгадор бўлсин, мени ҳам ўзи олиб бориб кўмгани насиб қилсин, деб шуни илтимос қиляпман. Қийналиб кетдик, - деди ўшлик Мавлуда ая Тўйчибоева.


24-04-2016 | 19:27\nZAMIN.UZ / LIFE STYLE / 24 Апрел 2016 года1 819\nРамзлари: қовға, кумуш қўллар, қанотлар, қуш парвози.Ранглари: кулранг, кўкиш яшил (қора омадсиз ранг).Тошлари: ёқут, циркон, оқ сапфир, опал, аметист, ложувард.Гуллари: бинафша, мирт, наргис.Омадли рақамлари: 2, 4, 8, 9, 11, 13.Омадли кунлари: чоршанба, шанба.Омадсиз куни: якшанба.21-30 январь оралиғида туғилган қовға буржи вакилларини Венера бошқаради. Уларнинг ҳамма орзулари ҳам амалга ошавермайди. Болаликда оғир хасталикларни бошдан кечиради. Кўпинча пули камлигидан нолийди. Ҳатто ёнида каттагина сармоя бўлган ҳолларда ҳам нолишни бас қилмайди. Ҳиссиётларга берилувчан. Санъатда янгиликларни ёқтиради. Хаёлий муҳаббатни орзу қилади. Кутилмаганда молиявий муваффақиятларга эришади. Доимо мустақил бўлишга интилади, бошқаларнинг тазйиқига тоқат қилолмайди. Ваҳоланки, гоҳида ўзи бошқаларга зуғум ўтказади. Дўстлари кўп. Ҳаёти мулоқотларга бой бўлади. 31 январь – 9 февраль оралиғида туғилган қовға буржи вакилларини Меркурий бошқаради. Улар ёрқин актёрлик иқтидорига эга. Бадиҳагўйлик қобилияти бор. Маънавий юксакликларга, санъат оламига интилади. Киришимли. Раҳм-шафқатли, бошқаларга ғамхўр. Ўзига хос ғоялар хаёлига келади. Ички сезгиси ниҳоятда кучли. Ўсмирлик йилларида саргузаштларга жудаям ўч бўлади, уйдан қочиб кетгиси келади. Техник янгиликларга қизиқади. Ўзи ҳам кашфиётлар қилишга қобил. Кутилмаган ютуқлар соҳиби бўлади. Электр токидан ва чақмоқдан эҳтиёт бўлиши керак. 10-19 февраль оралиғида туғилган қовға буржи вакилларини Ой бошқаради. Ҳаётида кўп бор ҳафсаласи пир бўлади. Шундай кезлари қаерларгадир бош олиб кетгиси келади. Бунинг иложи бўлмаса, ўз қобиғига ўралиб олади. Бу дунёни унутишга ҳаракат қилади. Нозик қалб эгаси. Адолат учун курашчи. Кайфияти тез-тез кескин ўзгариб туради. Мунажжимликка қизиқади. Ўзи ҳам башоратчилик хусусиятига эга. Барча янгиликларга қизиқади. Уйида электроника жиҳозлари кўп бўлади.\nЎқишни тавсия қиламиз Тоғ эчкиси (22 декабрь – 20 январь)


Миллионга яқин одам норозилик намойишларига чиқди | IDROK.UZ\nМиллионга яқин одам норозилик намойишларига чиқди\nБразилия бўйлаб миллионга яқин одам мамлакат президенти Дилма Русефнинг истеъфога чиқишини талаб қилиб норозилик намойишларида иштирок этди. Намойишлар мамлакатнинг 26 та штатидан 24 тасида ҳамда мамлакат пойтахти Бразилиада бўлиб ўтди, деб хабар берди “ТАСС” ахборот агентлиги.\nНамойишчилар Petrobras давлат нефть компаниясидаги коррупцион можаронинг синчковлик билан тергов қилинишини талаб қилишмоқда. Бразилия байроғи рангидаги кийимларга бурканиб олган намойишчилар мамлакат мадҳиясини куйлаб, президентнинг истеъфога чиқишини талаб қилди. Уларнинг фикрича, бу мамлакатдаги коррупциянинг барҳам топишига олиб келади.\nБразилия прокуратураси юқори лавозимдаги мансабдор шахслар ва парламент аъзоларининг Petrobras коррупцион тизимларига эҳтимолий алоқадорлигини тергов қилмоқда. Бразилия нефть гиганти атрофидаги можаро бир неча ойдан бери давом этмоқда. Бу можаро компаниянинг таъминот бўйича собиқ директори Паулу Роберто Костанинг ҳибсга олинишидан кейин бошланган. Коста пул ювиш билан шуғулланган ўзининг молиявий воситачаси Алберт Юссеф билан ишбилармонлик алоқалари сабабли ҳуқуқни муҳофаза қилиш муассасалари назарига тушган. Коста ва Юссеф тергов билан ҳамкорлик қилишга қарор қилишди ва сўроқларда коррупцион схемалар бўйича кўрсатмалар беришни бошлашган. Уларнинг кўрсатмаларидан бу схемалар нафақат шахсий бойлик орттириш, балки ҳукмрон блок сиёсий партияларининг эҳтиёжларини молиялаштириш учун ҳам хизмат қилгани келиб чиқади.\nБу можаро айбланувчилар орасида йўқлигига қарамасдан, Бразилия президентининг обрўсига жиддий путур етказди. Русеф 1 январдан иккинчи муддатга мамлакат президенти курсисига ўтирди. Русефни 2010 йилдаги президентлик сайловларида унинг рақиби бўлган, таниқли экологик фаол Марина Силва қўллаб-қувватламоқда. Силванинг сўзларига кўра, у коррупция сабабли фуқароларнинг норозиликларини тушунмоқда, бироқ норозилик акциялари фақатгина “бетартибликнинг кучайишига” олиб келади. Унинг фикрича, “бир неча ой олдин қайта сайланган мамлакат президентига импичмент эълон қилиш бўйича кампания уюштириш тўғрироқ бўлади”.\nЎз навбатида, Бразилия Адлия вазири Жозе Эдуарду Кардозу Роуссеффнинг истеъфога чиқишига чақириқлар “катта хато” эканлиги айтмоқда. Унинг сўзларига кўра, президентга импичмент эълон қилиш “ҳукумат тўнтариши ва ўтган йилги сайловларда мағлубиятга учраган мухолиф партияларнинг қасос олишга уринишига ўхшамоқда”.


Ўзбекистонда август ойда Ишбилармонлик фаоллиги индекси мўътадил даражада пасайиши қайд этилди — Review.uz\nКарантин 15 августдан бошлаб босқичма-босқич юмшатилишига қарамасдан, мамлакатда ишбилармонлик фаоллиги пасайди.\nИқтисодий тадқиқотлар ва ислоҳотлар маркази томонидан баҳоланган Ишбилармонлик фаоллиги индекси (ИФИ) 2020 йил август ойида қуйидагиларни ташкил этди:\n2020 йил июль ойига нисбатан – 984 бирликни (пасайиш – 1,6%);\n2019 йилнинг август ойига нисбатан – 880 бирликни (пасайиш – 12,0%).\nЎзбекистонда карантин 15 августдан бошлаб босқичма-босқич юмшатилишига қарамасдан, мамлакатда ишбилармонлик фаоллиги пасайди.\nЖорий йилнинг август ойида Ишбилармонлик фаоллиги индекси ўтган ойга нисбатан мўътадил даражада пасайди. Шунингдек ўтган йилнинг шу даврига нисбатан ҳам пасайганлиги кузатилди.\n1-расм. 2020 йилнинг август ойида ИФИ ўтган ойга нисбатан 1,6 фоизга камайган.\n2020 йилнинг август ойида Ишбилармонлик фаоллиги индекси ўтган ойга нисбатан 1,6 фоизга пасайиб, 984 бирликни ташкил этиши қуйидаги компонентлар даражасидаги ўзгаришларга боғлиқ бўлган:\nхўжалик юритувчи субъектларнинг банк ҳисобварақаларидаги опреациялар сони 1,1 фоизга камайган;\nфаолият кўрсатаётган хўжалик юритувчи субъектлар бўйича компонент 0,4 фоизга ошган;\nтовар-хом ашё биржасида хом ашё сотиб олиш жадаллиги 6,0 фоизга камайган;\nтовар белгилари бўйича компонент 35,4 фоизга камайган.\n2020 йил август ойида Ишбилармонлик фаоллиги индекси республиканинг 10 та ҳудудида ўтган ойга нисбатан ўсиш кузатилган. Сирдарё (46,6%), Сурхондарё (37,6%), Қашқадарё (15,2%), Самарқанд (13,5%) ва Тошкент (9,2%) вилоятларида сезиларли даражада ўсиш кузатилган (2-расм).\nШу билан бирга, Жиззах (5,4%), Фарғона (3,4%), Навоий (2,7%) ва Наманган (0,4%) вилоятларида ўтган ойга нисбатан пасайиш кузатилган.\n2-расм. 2020 йил август ойида ҳудудлар кесимида ишбилармонлик фаоллиги индекси\n2020 йил август ойида банклараро тўлов операциялари сони 3 710,2 минг тани ташкил этди ва ўтган ойга нисбатан 41,5 минг транзакцияга (1,1%) камайган. Шунингдек, ўтган йилнинг мос даврига нисбатан 35,7 фоизга сезиларли даражада камайиб кетган.\nҲудудлар бўйича 7 та ҳудудда банклараро тўлов операциялари сони камайган.\n2020 йил августда республиканинг 7 та ҳудудида юридик шахслар ўртасидаги банк операциялари сони ўтган ойга нисбатан пасайган. Хусусан, сезиларли даражадаги пасайиш в Андижон (-5,5%), Хоразм (-4,5%), Сирдарё (-2,6%) вилоятларида ва Тошкент шаҳрида (-3,0%) кузатилган.\n2020 йилнинг август ойида ИФИнинг биржа компоненти 0,9402 бирликни ташкил этди ва ўтган ойга нисбатан 6,0 фоизга пасайди. Ушбу компонентнинг пасайиши битимлар сонининг 13,3 фоизга камайиши билан изоҳланади. Шу билан бирга, ҳар бир битим бўйича сотиб олинган товарлар ўртача жисмоний ҳажми 1,3 фоизга ошган.\nАвгуст ойи натижаларига кўра Республика товар-хом ашё биржасида 28 856 та битим имзоланган бўлиб, июль ойига (33 278) нисбатан 4 422 та битимга (13,3 фоизга) камайган. Биржада товарлар савдоси умумий айланмаси ҳажми 2020 йил август ойида 3 007,6 млрд. сўмни ташкил этиб, ушбу кўрсаткич ўтган ойга нисбатан 12,0 фоизга пасайган.\nФаолият юритаётган хўжалик субъектлари бўйича компонент 2020 йил август ойида 1,004 бирликни ташкил этиб, ўтган ойга нисбатан 0,4 фоизга ошганлигини кщрсатади.\n2020 йил август ойида фаолият юритаётган хўжалик юритувчи субъектлар сони ўтган ойга нисбатан 7 385 тага кўпайиб, 486 832 тани (2020 йилнинг июль ойида 479 447 та) ташкил этди.\nЙирик тадбиркорлик билан шуғулланувчилар сони 81 тага камайган.\nҲисобот даврида кичик корхоналар сони 383 901 тагача етиб, ўтган ойга нисбатан 6 919 тага ошган. Фермер хўжаликлари сони 99 460 тадан 100 007 тагача (547 тага) кўпайган. Йирик тадбиркорлик билан шуғулланаётган субъектлар сони 2 924 тани ташкил этиб, 2020 йил июль ойига нисбатан 81 тага камайган.\n2020 йил август ойида савдо белгилари муҳофазаси бўйича бизнес фаоллиги индекси 1,3548 бирликни ташкил этиб, ушбу кўрсаткич ўтган ойга нисбатан 35,5 фоизга ошган. Жорий йилнинг август ойида юридик шахслар томонидан 84 та товар белгилари ва товар номлари рўйхатга олинган.


20 Нафар шифокоримиз Жанубий Кореяда тажриба орттириб қайтди\nМинтақавий коммуникациялар хизматида Жанубий Кореянинг энг яхши клиникаларида тажриба алмашиб қайтган қатор туман касалхоналарининг бош шифокорлари брифинг ўтказишди. 20 нафар мутахассис вилоят ҳокими Ж. Туймебаевнинг қўллови ҳамда Соғликни сақлаш бошқармасининг ташкилотчилигида Жанубий Корея Республикасига бориб, тажриба алмашиб қайтди.\nНотиқларнинг айтишича, иш сафарининг асосий мақсади жаҳондаги илғор, тиббиёт соҳаси ривожланган мамлакатлардан бири ҳисобланадиган Жанубий Корея Ресубликасининг тибиий ёрдам кўрсатиш тизими иши билан танишиш эди.\nБрифингда ўз фикр-мулоҳазаларини ўртоқлашган Сариоғоч туман касалхонасининг бош шифокори, гуруҳ етакчиси Ибрагим Ташев минтақадан борган делегация компьютер-ахборот тармоғининг иш тартиби, тиббий суғурта тизимининг афзалликлари, инсульт олган беморларга кўрсатиладиган ёрдам, инсультдан кейинги реабилитация ишларини ташкил этиш усуллари билан танишганини таъкидлаб ўтди.\n– Биз, сафаримизни энг аввало, 3та касалхонадан ташкил топган СЭМ тиббий клиникасининг иши билан танишишдан бошладик. Госпиталда тиббиётнинг барча соҳалари бўйича бўлимлар бор, улар малакали мутахассислар, замонавий тиббиёт ускуналари билан таъминланган. Шунингдек, замонавий талабларга мувофиқ даволаш мажмуалари қаторига кирадиган Аджу университети клиникасининг ишини ҳам кўрдик. Унда бор-йўғи 80 талаба ўқийди. Клиника жамоасининг айтишича, ушбу таълим даргоҳи энг яхши, малакали тиббиёт мутахассисларини тайёрлар экан, – дейди Ибрагим Ташев.\nШу билан бирга жанубийқозоғистонлик 20 нафар шифокор Кенгидо вилояти ҳокими ўринбосари ва Соғликни сақлаш вазирининг қабулида бўлди. Унда икки томон вилоятнинг тиббиёт соҳаси ютуқлари ва тибиий суғурта тизимининг иши ҳақида сўз юритишди.\nМатбуот анжуманида сўзга чиққан Чордара туман шифохонасининг бош шифокори Жанар Ўспанова тиббий суғурта тизимини жорий этишда эллик йиллик тажрибага эга Жанубий Корея услубини минтақамизда амалга ошириш мумкинлигини айтди.\nАрис туман марказий касалхонасининг бош шифокори Ерғали Алимбаевнинг айтишича, Жанубий Кореяда Сеул университети касалхонасидан бошқа барча госпиталлар тўлиқ хусусийлаштирилган. Улардаги тиббий ёрдамнинг барча турлари, шунингдек, тез ёрдам хизмати ҳам пулли турда кўрсатилади. Суғурта жамғармасига фуқаролар ўз маошидан 20 фоизини ўтказиб туришади. Шу сабабли, клиникаларнинг янги ускуналар билан таъминланиб, беморларга замонавий намунада замонавий ташҳис қўйиш ҳамда даволаш муолажалари кўрсатишига имконият бор.\nУмумий сафар якуни бўйича шифокорлар вилоятда аҳоли орасида санитария таълими ишларини жонлантириш, дастлабки тез тиббий ёрдам даражасини ошириш, туман касалхоналарида реабилитация бўлимларини очиш, инсультнинг олдини олиш ва реабилитация ёрдамини жонлантириш ва бу ишларга жамоат ташкилотлари ҳамда маъмурий ходимларни сафарбар этиш бўйича ишларни йўлга қўйиш зарур, деган хулосага келишди.\nАйтиш жоизки, шу йилнинг апрель ойида Жанубий Корея Республикасининг бир гуруҳ шифокорлари Шимкентда мамлакатимизнинг ҳар минтақасидан келган тиббиёт мутахассислари учун маҳорат-сабоқларини ўтказиб, тажрибалари билан ўртоқлашган эдилар.\nЖанубий Кореянинг энг нуфузли 4та клиникасини ҳамкорликни кучайтириш мақсадида Жанубий Қозоғистон вилоят соғликни сақлаш бошқармаси ва Жанубий Корея Соғликни сақлаш индустриясини ривожлантириш институти (КНIDI-) ўртасидаги ҳамкорлик меморандуми имзоланди.\nСаодат МЎМИНБОЙ қизи, 2017-09-27, 20:28 208


Қирғизистон Мудофаа вазири ҳарбийлар ўзбекларни ўлдираëтганини инкор қилди\n26 май 2022, Тошкент вақти: 10:05\nЎш ва Жалолободдаги ўзбеклар учун ҳарбий кийим ҳимоя эмас¸ таҳдидга айланди.\nКейинги беш кун давомида Озодликка "SOS¸ ҳарбийлар ўзбекларни ўлдирмоқда¸ ëрдам беринглар!" деган юзлаб хат ва қўнғироқлар келди. Аммо генерал Исоқов Ўш ва Жалолободда қирғиз армиясининг ўзбекларни қирғин қилаëтгани ҳақидаги хабарларни 200 фоиз ëлғон ва фитнанинг давоми¸ дея атади.\nҚирғизистон жанубида қонли воқеалар бошланганидан бери Озодлик радиосига келган телефон қўнғироқлари ва хатларда, шунингдек, CNN, BBC, Al-Jazeera каби халқаро каналлари ва Россия телеканалларида маҳаллий ўзбекларни қирғин қилишда Қирғизистон ҳукукмат қўшинлари иштирок этаётганига ишора қилувчи репортажлар берилди. Ҳарбийлар минган танк ва зирҳли машиналарга қуюшқонидан чиққан оломон ҳам илашиб олгани тасвирланган видеотасвирлар бугун Интернетни ҳам тўлдирди.\n(Аксар халқаро каналларда намойиш этилаëтган бу кадрлар Ўшдаги ҳаваскор тасвирчи томонидан суратга олинган ва YouTube.com сайтига қўйилган. Озодлик бу тасвирнинг қачон¸ қаерда¸ ким томонидан олинганини тасдиқлай олмайди.)\n“Қочманглар¸ қочманглар .......... мана шу козëллар¸ биз бинонинг ичидаги нарсаларни ташиëтган эдик¸ энди полный ëнишини хоҳлашяпти¸ келиб отишяпти¸ пожарныйни ҳам қўйишмаяпти”.\n(Бу кадрлар Ўшдаги ҳаваскор тасвирчи томонидан суратга олинган ва YouTube.com сайтига қўйилган. Озодлик бу тасвирнинг қачон¸ қаерда¸ ким томонидан олинганини тасдиқлай олмайди.)\nОвозини кўчириб олганимиз бу видеода ўзбекларга тегишли бинолар ёнаётгани ва БТР машинасида ўтирган ҳарбий кийимдаги кишиларнинг эса ёнғинни ўчиришга ҳаракат қилаётган ўшлик йигитларни яқинлаштирмаётганини кўриш мумкин.\nВидеороликнинг иккинчи қисмида ярадорлар олиб келинаётган касалхона ва улар билан суҳбатлар тасвирланган.\nЎзбекларни ўлдиришда қуюшқонидан чиққан оломондан ташқари ҳарбийлар ҳам бевосита иштирок этаётгани ҳақидаги гувоҳликларни жума кундан бери Озодлик радиосига қўнғироқ қилган қирғизистонлик юзлаб ўзбеклардан ҳам эшитдик.\nДушанба куни Қирғизистон муваққат Мудофаа вазири Исмоил Исоқов қирғиз ҳарбийларига қўйилаётган бу айбловларни инкор қилди.\n- Биринчидан¸ армия бутун Қирғизистон элига хизмат қилади. Шунинг учун улар бир тарафда турибди, деган гапларда ҳеч қандай асос йўқ, уларнинг бари ёлғон. Нега деганда армия, милиция хизматчилари ва ҳуқуқ-тартибот идораларининг бошқа вакиллари тартиб ўрнатишда қўлидан келганча қонун доирасида ҳаракат қилмоқда ва бугунги кунда ана шу йўналишда иш олиб бормоқда, деди генерал Исоқов Озодлик радиосининг қирғиз хизматига.\nТанк ва зирҳли ҳарбий машиналарда оломон билан бирга Ўш шаҳри кўчаларини айланиб юрган ҳарбий кийимдагилар кимлар, деган савол жавоби очиқ қолгани боис, Исмоил Исоқов билан боғланиб, бу саволга аниқлик киритишга ҳаракат қилдик.\nИсоқов қўл телефонига жавоб берган киши ўзини Мудофаа вазирининг ёрдамчиси Нурлан Бектемиров, деб таништирди. Суҳбатдошимиз, аввалига Исоқов бир соатдан кейин келади, бир соатдан кейин қўнғироқ қилганимизда эса, ўн дақиқадан кейин қўнғироқ қилинг, дея жавоб берди. Исоқов қўл телефонига охирги марта қўнғироқ қилганимизда, Мудофаа вазирининг Озодликка интервью бера олмаслиги аниқланди.\nШу сабабдан, саволларимизни телефон гўшагини кўтарган вазир ёрдамчисига бердик.\n- Бу 200 фоиз ёлғон маълумот. Буни вазиятни издан чиқараётган учинчи кучлар уюштирмоқда. Ҳарбий кийимларни кийиб олган бу учинчи кучлар (провокаторлар демоқчи) махсус ҳарбий кийимларни кийиб олиб ҳам ўзбекларни, ҳам қирғизларни отмоқда, деди Қирғизистон Мудофаа вазири ёрдамчиси.\nУлар танкларни кимдан олди, ё Қирғизистон армияси шунчалик гўлми, танк ва қуролларни бериб қўйдими, деган саволимизга Бектемиров:\n- Йўқ у ерда танклар йўқ, бизда у ерда БТР ва БМПлар бор. Улар¸ аксинча¸ у ерда қолиб кетган одамларни хавфсиз жойларга олиб чиқмоқда, дея жавоб берди.\nCNN, BBC, Al-Jazeera каби халқаро каналлар ва Россия телеканаллари эфирга берган ва ўша БМП, яъни пиёдалар жанговар машиналарида ўзбекларга ҳужум қилаётган оломон билан шаҳарни кезиб юрган ҳарбийлар кимлар? Бу тасвирларни қандай тушунтирасиз?\n- Йўқ, бунақа бўлмаган, билмадим, балким бу видеотасвирлар махсус уюштирилгандир. Ҳукумат қўшинлари фақат вазиятни барқарорлаштириш ва одамлар бир-бирларини ўлдириб юборишининг олдини олиш билан шуғулланмоқда, дея жавоб берди Қирғизистон муваққат Мудофаа вазирининг ёрдамчиси Нурлан Бектемиров.\nРоссиялик ҳарбий таҳлилчи Павел Фельгенгауэр Қирғизистон жанубида рўй бераётган воқеалар таҳлили ҳамда телевидение ва интернетда тарқатилган видеотасвирлардан келиб чиқиб, ўзбекларни қирғин қилишда ҳукумат қўшинларининг иштирок этгани тасдиқланган фактдир, дейди.\n- Қирғизистон муваққат Мудофаа вазири ёлғон гапираётганига кўплаб далиллар бор. Унинг бу даҳшатли жиноятларда ҳукумат қўшинлари иштирок этганини инкор қилиши табиий ҳолдир. Лекин фактлар бунинг аксини, яъни куч ишлатар тузилмаларнинг маълум қисми, қирғиз миллатига мансуб қисми оммавий босқинчилик ва қотилликларда иштирок этганини кўрсатиб турибди. Қирғиз куч ишлатар тузилмалари бу хунрезликда иштирок этганини тасдиқловчи кўплаб далиллар бор. Балки келажакда бунга оид тергов ўтказилар, лекин приципда, буни тасдиқланган факт, деса бўлади. Бу Қирғизистон куч ишлатар тузилмаларининг ёмон аҳволда экани ва уларда ҳеч қандай интизом йўқлигини акс эттиради, дейди Павел Фельгенгауэр.\nҲарбий таҳлилчи Қирғизистон куч ишлатар тизимларининг бундай аҳволи, ташқи ёрдамсиз вазиятни назоратга олиш имконини қолдирмайди, дея хулоса қилади.\n- Қирғизистон давлати ва унинг куч ишлатар тузилмаларининг ўта аянчли аҳволда экани кундек равшандир. Бу эса хунрезлик ва қотилликларнинг яқин орада тугатилмаслиги хавфини туғдиради. Чунки Қирғизистон ҳукумати буни истаган тақдирда ҳам, унинг бундай имконияти йўқ, дейди россиялик ҳарбий таҳлилчи Павел Фельгенгауэр.\nАйни пайтда, Қирғизистон ҳукумати Ўш ва Жалолободда тартиб ўрнатиш учун қўшимча кучлар киритилаётгани ва вазият секин-аста барқарорлашаётганини таъкидлаётган бўлса-да, сешанба куни Ўш вилоятининг Ўзбекистон билан чегарадош ҳудудидан қўнғироқ қилган ва ўзини Ҳилола Маҳмудова, деб таништирган аёл ҳарбий таҳлилчи башоратларини тасдиқловчи мана бу гапларни айтди.\n- Қирғиз-ўзбек аралашган маҳаллалар бор. Шу маҳаллаларга ҳарбий формаларда¸ милиция формаларида қирғизлар кириб ўзбекларни уйидан олиб чиқиб отиб юборяпти¸ ўлдиряпти. Ҳозир шу хабар келди. Чекка жойларимиз бор Юго-восток¸ УАМ деган жойларимиз бор. Бу ерларда умуман иложи бўлмаяпти. Жуда қийин аҳволда телефон қилиш. Биз ҳозир чегарага яқин жойдамиз. Бизга ë Россиянинг ë Ўзбекистоннинг ҳарбийлари кирмаса¸ бу қирғизлар формада кириб туриб ўзбекларни тозалаяпти. Айланай ука¸ ëмон бўлаяпти¸ дейди Ҳилола Маҳмудова.


"Бока Хуниорс" раҳбарияти "Ривер Плейт"га техник мағлубият ёзилишини талаб қилишмоқчи\n25 ноябрь, 2018, 16:30\nБарчасига тартибсиз мухлислар айбдор.\n"Бока Хуниорс" клуби Либертадорес кубоги финалидаги рақиби "Ривер Плейт"га техник мағлубият ёзилишини талаб қилишмоқчи. Бу ҳақда Marca нашри хабар бермоқда.\nЮқоридаги манбаага кўра "Бока Хуниорс" раҳбарияти бу масала юзасидан ҳуқуқшуносга мурожаат қилишган. КОНМЕБОЛ регламентининг 8-моддасига кўра стадион атрофида содир бўлган воқеалар учун мезбон жамоа жазоланиши керак.


Оилавий корхонамиз 2014 йил декабрида барпо этилган. Унинг асосий фаолияти уяли алоқа компанияларига сим-карталар сотиш, улар номидан абонентлар билан шартномалар тузиш ва бошқа хизматлар кўрсатиш ҳисобланади. Бундан ташқари, биз аҳолидан «Paynet» ихтисослаштирилган дастури орқали тўловларни қабул қиламиз. Ташкил этилган пайтдан бошлаб солиқ ҳисоботини умумбелгиланган солиқ солиш тартибига кўра топширамиз.\nЯқинда турмуш ўртоғим «Norma» экспертига ҚҚСни бюджетга тўлаш тўғрисида савол билан мурожаат қилди. У биз умумбелгиланган солиқ солиш тартибини қўллаш ҳуқуқига эга эмаслигимизни тушунтирди, чунки Солиқ кодексининг 350 ва 351-моддаларига кўра оилавий корхоналар ЯСТ тўловчилари ҳисобланади. Умумбелгиланган солиқлар тўловчисига айланиш учун оилавий корхонанинг ташкилий шаклини хусусий корхона ёки МЧЖга ўзгартириш керак.\nБиз нима учун ЯСТни танламаганимизни изоҳлаб бераман. Фаолиятимиз воситачилик хизматларига киритилган. Воситачиларга ЯСТ ставкаси 33% этиб белгиланган, бу эса умумбелгиланган тартибдаги солиқ юкламасига қараганда кўпроқ. Зеро, Солиқ кодексининг 209-моддасига кўра, «Paynet» ихтисослаштирилган дастури орқали тўловларни ўтказиш хизматлари учун олинадиган фоизлар ва воситачилик ҳақлари ҚҚС тўлашдан озод қилинган. «Paynet»дан тушумнинг улуши реализациянинг умумий ҳажмида 2015 йил I чораги учун 74%ни, 5 ой учун эса – 65%ни ташкил этди. Ушбу имтиёз бўшаган маблағларни корхона тасарруфида қолдириш имконини беради ва кўрсатилаётган хизматлар соҳасини кенгайтириш имкониятини яратади.\nУшбу вазиятда умумбелгиланган солиқлар тўловчи оилавий корхона солиққа оид нохушликларга дуч келмаслиги учун нима қилиши керак? Солиқ хизматини хабардор қилиши ва қайта ҳисоб-китоб қилиши керакми? Ёки бошқа бирорта йўли борми? Умумбелгиланган солиқ солиш тартибида қолиш учун ташкилий шаклни ўзгартириш мажбурий шартми? Қайта ташкил этиш натижасида қандай ҳаракатларни амалга ошириш зарур (НКМни қайта рўйхатдан ўтказиш, қайта ташкил этиш олдидан солиқ текшируви ва ҳоказо)?\nоилавий корхона раҳбари.\n– «Оилавий тадбиркорлик тўғрисида»ги Қонунга (26.04.2012 йилдаги ЎРҚ-327-сон) мувофиқ ташкил этилган оилавий корхоналар ЯСТ тўловчилари ҳисобланиб, солиқ солишнинг бошқа тизимини танлаш ҳуқуқига эга эмаслар (Солиқ кодексининг 351-моддаси). Улар акцизланадиган маҳсулот ишлаб чиқариш, ер қаъридан фойдаланганлик учун солиқ солинадиган фойдали қазилмаларни кавлаб чиқариш, шунингдек юридик шахслар учун қатъий белгиланган солиқ ёки ягона ер солиғи тўлаш назарда тутилган бошқа фаолиятни амалга ошира олмайдилар. Корхонангиз умумбелгиланган солиқларнинг тўловчиси бўла олмаслиги боис сиз қайта ҳисоб-китобларни топширишингиз ва боқимонда вужудга келган тақдирда пеняни ҳисобга олган ҳолда бюджетга фарқни қўшимча тўлашингиз зарур.\nШунга эътиборингизни қаратамизки, воситачилик шартномалари бўйича воситачилик хизматлари кўрсатадиган корхоналардан 33%лик ягона солиқ тўлови ставкаси ялпи тушумдан эмас, балки воситачилик ҳақи суммасидан ундирилади (Президентнинг 4.12.2014 йилдаги ПҚ-2270-сон Қарорига 10-1-илова). Шунингдек оилавий корхоналарга энг кам миқдорни (ер солиғининг 3 баравар суммаси) ҳисобга олган ҳолда ягона солиқ тўловини тўлаш тартиби татбиқ этилмаслигини ҳисобга олиш лозим*.\nМикрофирмалар ва кичик корхоналар, савдо ва умумий овқатланиш корхоналари ҳамда оилавий корхоналар бундан мустасно, ягона солиқ тўловини тўлашни назарда тутадиган солиқ солишнинг соддалаштирилган тартибини ёки умумбелгиланган солиқлар тўлашни танлашга ҳақлилар (Солиқ кодексининг 351-моддаси). Солиқ солиш тизимини танлаш ҳуқуқига эга бўлган солиқ тўловчилар тоифасига мувофиқ бўлиш учун сиз корхонангизнинг ташкилий-ҳуқуқий шаклини ўзгартиришингиз лозим. Ушбу ҳолда юридик шахсда мажбурий солиқ текшируви ўтказилмайди. НКМни эса Аҳоли билан пулли ҳисоб-китобларни амалга оширишда фискал хотирага эга бўлган назорат-касса машиналарини қўллаш тартиби тўғрисида низомга (ВМнинг 17.11.2011 йилдаги 306-сон Қарорига 1-илова) биноан янгидан рўйхатдан ўтказиш керак бўлади.\n*Ягона солиқ тўловининг энг кам миқдори киритилиши муносабати билан ягона солиқ тўловини ҳисоблаб чиқариш ва тўлаш тартиби тўғрисидаги низом (МВ, ИВ ва ДСҚнинг АВ томонидан 3.03.2011 йилда 2203-сон билан рўйхатдан ўтказилган қарори билан тасдиқланган) 2-бандининг «в» кичик банди).


ТОШПУЛАТ РАХМАТУЛЛАЕВ СОГДИАНА: Пули йўқ бемор хусусий тиббий марказга бормасин!\n“Истеъмолчилар ҳуқуқларини ҳимоя қилиш тўғрисида”ги Қонун ҳамда Ўзбекистон Республикаси Соғлиқни сақлаш вазирлигининг буйруғига асосан ҳар қандай тиббий марказда медицина хизматининг турлари ва уларнинг нархлари кўринадиган жойда осиқлик туриши керак. Пуллик хизмат кўрсатувчи марказлар вазирликнинг лицензияси ва махсус пуллик хизмат кўрсатиш учун берилган рухсатномасига эга бўлишлари ҳамда ҳар бир бемор ёки унинг қариндошлари билан шартонома тузишлари ва топширилган пулига чипта берилиши мажбурилиги кўрсатиб ўтилган. Амалда эса шартнома тузилмайди ва чипта камдан кам кишиларга берилади.\nЛутфий кўчасидаги “Доктор” фирмасига ташриф буюрдик, “Истеъмолчи бурчаги” ва гувоҳнома йўқ, лицензия кўринадиган жойда осиб қўйилган. Нархнома майда ҳарфлар билан ёзилган ва целофан пакетда солиниб касса олдида қўйилган. Бу ҳақда марказ бош врачига учрашиб, камчиликларни айтганимизда, “бизни текшириш учун рухсатномаларинг борми?” дея камчиликларини хаспўшламоқчи бўлди. Биз у кишига текширишга эмас, ўрганишга келганимизни, журналист ҳар қандай корхона ва ташкилотдан маълумот олиши ва мақола қилиши учун ҳеч кимдан рухсат сўрамаслигини тушинтирмоқчи бўлдик, аммо “осмон баланд, ер қаттиқ” деганларидек, тушинишни хоҳламади.\nКейинги марказларга бемор сифатида кириб, ўзимизни таништирмаслик ва камчиликларни айтмасликга қарор қилдик. Амир Темур кўчасидаги “Хуршеда тиббиёт ва ташхис” МЧЖга қарашли марказида “Истеъмолчи бурчагида” лицензия қўйилмаган. Нархномада ЭКГ қилиш ва қон босимини ўлчаш нархлари ёзилмаган, бу ҳақда нархни кассадаги қизлардан сўраганимизда, ЭКГ қилиш 12 000 сўмлигини ва қон босимини ўлчаш нархи 3 000 сўмлигини айтишди.\nИсаев кўчасидаги “Хуршеда Насимова” диагностика даволаш марказининг 1-сон филиали “Зармед” диагностика марказида “Истеъмолчи бурчаги”, гувоҳнома ва лицензия бор, аммо лицензияда манзил Амир Темур кўчаси 55 кўрсатилган. Нархномага кўзимиз тушмади. Бу ҳақда сўраганимизда, кассадаги қиздан нархни сўрашни маслиҳат беришди.\nПанжакент кўчаси 10 уйда жойлашган “Астрамед” тиббий марказда гувоҳнома ва лицензия бор, нархнома йўқ. Юрак касаллигининг ётиб даволаш нархи бир кунда (овқатлари билан) 80 минг сўмлиги (дори дармон беморнинг ўзидан), ётмасдан фақат битта тушлик билан даволаш 40 минг сўмлигини билиб олдик.\nШу кўчанинг 134 манзилида жойлашган номи йўқ тиббий марказда “Истеъмолчи бурчаги”, гувоҳнома, лицензия ва нархнома бор. Ишни бошлаганларига 3 ой бўлган экан, ҳали мижозлари кам.\nТошкент кўчасидаги “Сангзор” диагностика марказида лицензия бор, лекин узоқда осиб қўйилгани сабабли ўқишни иложи бўлмади. “Истеъмолчи бурчаги”, гувоҳнома ва нархнома йўқ. Нархни врач айтаркан, шу сабабли кардиологга маслиҳат олиш учун ёздирдик. Консультация учун кассага 27 000 сўм тўлаш кераклигини айтишди. Пластик карточкани олиб келиб, кейин пулини тўлаймиз дея ёзиб берган қоғози билан чиқиб кетдик.\nДаҳбед кўчасидаги Аминжон Юсуповнинг кўз даволаш марказида консультация 30 минг сўм ва тўлиқ кўрикдан ўтиш 70 минг сўмлигини сўраб билдик. “Истеъмолчи бурчаги”, гувоҳнома ва лицензияга кўзимиз тушмади, уларнинг ўрнида ҳама жойда диплом ва сертификатлар осиб қўйилган.\nЎзбекистон кўчасидаги “Евромедик” тиббий марказида “Истеъмолчи бурчаги”, гувоҳнома ва лецензия бор, нархнома йўқ. ЭКГ қилиш 20 минг сўмлиги ва кўригдан ўтиш 22 минг сўмлигини сўраб аниқладик.\nМирзо Улуғбек кўчаси, 72а манзилда жойлашган Хитой табобат маркази “Дой пой Бинь”да аппаратда текширтириш 90 минг сўмлигини ҳамда тўлиқ анализ топшириш 145 минг сўмлигини сўраб, билиб олдик. Нархнома йўқ.\nШу кўчадаги “Паризода медикал сервиз” марказида ЭКГ қилиш 12 минг сўмлигини ва иккинчи қаватидаги стоматологияда тишларни текширтириш ва тўлиқ даволаш 800 минг сўмлигини ҳамда умумий сумманинг 30 фоизини пластик карточка билан амалга ошириш мумкинлигини маълум қилишди. “Истеъмолчи бурчаги”да гувоҳнома ва лицензия осиб қўйилган.\nМирзо Улуғбек кўчасидаги “Хуршида медстом” МЧЖнинг стоматология марказида “Истеъмолчи бурчаги” ва гувоҳнома бор, нархнома ва лицензияга кўзимиз тушмади. Бу ерда ҳам тишларни текшириб, даволаш бир миллион сўмлигини айтишганида, ўйлаб кўришимизни айтиб, чиқиб кетдик. Бу ерда ҳам умумий сумманинг 30-40 фоизини пластик карточка билан ҳисоб-китоб қилиш мумкинлигини айтишди.\nСамарқанд шаҳрида тиббий марказлар кўплигига қарамай деярли барчасида бир хил камчиликларга дуч келдик: шартнома тузилмайди, нақд пулга ҳисоб–китоб қилинганда назорат касса машинаси чеки берилмайди. Терминал борлигига қарамай, барча сумма пластик карточка билан олинмайди. Вилоят Соғлиқни сақлаш бошқармасига гувоҳнома, лицензия ва нархномаларни кўринадиган жойга осиқлик туришини ҳамда ҳар бир бемор билан шартнома тузилишини таъминлаш масаласини ҳавола қиламиз ва матбуот орқали жавоб кутамиз.\nСамарқанд шаҳар Давлат солиқ инспекцияси тиббий марказларни текшириб, чек бермаганларни ёки пластик карточкалар билан ҳисоб-китобни рад қилганларни жаримага тортишларини сўраймиз. Истеъмолчилар эса шартнома тузилиши ҳамда чек берилишини талаб қилишлари керак. Шартномада қандай даволаш, нархи ва бошқа шартлар кўрсатилган бўлишини талаб қилиш шартдир. Агарда нотўғри ташхис қўйилса, шифо топмаса, шартнома асосида марказни судга бериб моддий ва маънавий зарарни ундириб олиш мумкин. Ҳеч бўлмаса касса чеки асосида тўланган суммани ундириб олиш имконияти бўлади. Акс ҳолда нақд пуллар кассага эмас, киссага киради. Солиқ ҳам кирим қилинган маблағдан тўланади.


Муносабат 20.07.2020 13:24\nРаҳмат Маматов: Маҳалла профилактика инспекторлари ҳамкорлигида аҳоли орасида коронавирус тарқалишининг олдини олади\nЖорий йилнинг 17 июль куни Президентимиз Шавкат Мирзиёев бошчилигида навбатдаги видеомулоқот ўтказилди.\nМаҳалла ва оилани қўллаб-қувватлаш вазири Раҳмат МАМАТОВ коронавирус пандемиясини аҳоли орасида тарқалиб кетишининг олдини олиш бўйича тизимда амалга оширилаётган ишлар ҳақида қуйидагиларни маълум қилди.\n- Видеоселекторда долзарб масалаларга эътибор қаратилди. Хусусан, пандемиянинг аҳоли орасида тарқалиб кетиши, профилактика инспекторлари билан ҳамкорликда жойларда карантин қоидаларига қатъий амал қилиниши, уй шароитида коронавирусдан даволанаётганларни қатъий ўз уйларида бўлишлари ва атрофдагиларга зарар етказмасликларини назоратга олиш бўйича топшириқлар берилди.\nТопшириқдан келиб чиқиб, маҳалла оқсоқоллари, маҳалла профилактика инспекторлари ҳамкорликда аҳоли орасида коронавируснинг тарқалишини олдини олиш бўйича тизимли ва тартибли ишлар амалга оширилади. Шу билан бирга, куз-қиш мавсумига тайёргарлик бўйича алоҳида топшириқлар берилди. Қишнинг совуқ кунларида иситиш тизими билан таъминлаш ва бошқа масалалар билан боғлиқ ишларни тартибли амалга оширсак ҳозирги муаммоли вазиятда фуқароларимизни норозилик кайфиятига тушишининг олди олинади.